text:
E di diestres Karta Habrí na Poder Hudisial
NOS HUESNAN TA KORUPTO? E pregunta aki a ser hasí den konekshon ku e serie di Kartanan Habrí aki. Nos lo kontest’é personalmente. Durante kasi 30 aña den abogasia, un solo biaha tabatin motibu pa duda. Sospecho den e kaso ei tabata ku e kontrapartido a yuda un hues haña kontakto ku prostitutanan.
No tin prueba, pues nos semper a keda ketu over di e kaso aki. Y esei lo no kambia awor. Sin prueba legal y konvinsente tur hende ta inosente. E regla aki (konosí komo ‘presumptio innocentiae’) ta konta pa huesnan tambe.
Pues nos konklushon ta: ‘Nò, nos huesnan no ta korupto’. Nos no tin niun indikashon serio ku sèn a pasa bou di mesa pa influenshá huesnan tuma sierto desishon den kasonan spesífiko. Sin e base aki, hurisdikshon real no ta posibel. Pues serka nos esei ta posibel ainda. Hopi bon!
SI TA BANDONÁ e regla aki, es desir ku mester asumí inosensia di tur hende te ora por prueba su kulpabilidat, nos ta habri porta pa fasismo. Un viktoria remarkabel pa fasismo a ser anotá na Merka, espesífikamente na e prizòn di Guantánamo. Wikileaks a publiká e akusashonnan kontra tur e detenidonan será den e prizòn aki den e asina yamá ‘Gitmo Files’. Konklushon ta ku “the overwhelming majority of the detainees are not accused of terrorism and will never be charged or tried”.
Esaki segun e revista Guardian na 2013, ku ta agregá: “(…) how can there be a presumption of innocence at Guantánamo, when even innocent men who have long been cleared remain imprisoned?” Chèk aki: http://www.theguardian.com/world/2013/nov/13/guantanamo-bay-missing-point
LAMENTABEL ta ku Poder Hudisial komo instansia nunka no a sensurá e tipo di abuso fasista aki na un forma kla y desidido. Den kasonan individual kisas, pero nos mes no a ripará hopi di esei.
Esnan ku ta kere ku no ta tarea di Korte pa sensurá gobièrnu, mester kompará nos situashon aktual ku e periodo promé ku Segundo Guera Mundial. Den un demokrasia Poder Hudisial mester kana dilanti pa para fasismo. Pero esei no a sosodé durante e periodo promé ku Segundo Guera Mundial. Y awor atrobe e no ta sosodiendo ...
Pues kisas ‘liber di korupshon’ ta enserá algu mas ku solamente keda sin tuma soborno? Kisas ta eksistí algu ku por ser yamá ‘korupshon moral’? Por ehèmpel, keda ketu ora ku tin obligashon moral pa papia pa defendé komunidat? Si ta husga Poder Hudisial den e sentido aki, e veredikto sí ta negativo.
POR EHÈMPEL, e situashon na Guantánamo. Fiskal ta rekonosé ku un kantidat grandi di e detenidonan ayanan ta inosente. Tòg nan ta keda será ketu bai. E situashon aki ta andando añanan largu kaba. Ta razonabel pa verwagt ku Korte Supremo di Merka lo a publiká un opinion hopi skèrpi over di e abuso aki y lo a sensurá gobièrnu Merikano na un forma kla y raspá. Pero esei no a sosodé.
Den algun verediktonan individual Korte Supremo sí a yega di murmurá un tiki di bèrdat, pero realmente kondená, denunsiá y oponé e abuso fasista aki, nan nunka no a hasi. Korte Supremo ta preferá di laga aktivistanan hasi esei, ku no tin e poder estatal nesesario pa por hasi esei. Huesnan ta sera nan mes den nan ‘Ivoren Toren’, es desir nan ta wak, sakudí kabes y keda ketu. Kompará e periodo promé ku Segundo Guera Mundial …
Y ora Wikileaks ta tribi di publiká e hechonan real, e huesnan Merikano asta ta kapas – aparentemente sin niun escrúpulo – pa kondená hendenan manera Julian Assange, por si akaso e último aki ta kai den man di Merka.
Nos ta duna homenahe na Presidente Rafael Correa di Ecuador, kende Estados Unidos ta akusá di violashonnan di derechonan humano, pero kende siguramente ta sakando su garganta pa defendé derechonan humano di Assange.
Si huesnan ta mas kla y firme, nan por kòrta e abuso fasista den tòm, di moda ku situashonnan apsurdo manera esun di Assange lo no por surgi y sigur lo no por perdurá.
Y KON E SITUASHON TA SERKA NOS? Ta fásil pa husga Merka. Manera reporteronan na Egipto ta bisa: ‘’Tur hende tin derecho di ekspreshon liber na Egipto, basta bo ta kritiká Merka so”. Pero kiko lo pasa si abogadonan ta kuminsá kritiká nos propio huesnan?
Anto esei ta kondusí na un otro pregunta. Por ta asina ku nos huesnan Hulandes y Antiano tin prehuisio polítiko? E kontesta riba e pregunta ei tambe ta kla. E kontesta ta: ‘Sí!’ Esaki lo sali na kla den nos siguiente Kartanan Habrí.
E KARTA AKI ta terminá ku un sugerensia. Promé ku Wikileaks, hende tabata usa e simpel método di un ènvelòp den un Buzon. Djis hinka un ènvelòp – SIN NÒMBER DI REMITENTE RIBA DJE – den Buzon di un hende ku lo hasi algu ku e informashon ku abo ta haña ta importante. Mester ta informashon outéntiko sí, por ehèmpel fotokopia di dokumentonan original. E ora ei e resipiente lo por publik’é, entregá un denunsia ofisial, òf hasi algu otro.
Ki dia un Wikileaks-hues ta lanta y ta pone un ènvelòp ANÓNIMO den nos Buzon na Seru Grandi #80?
Golden Meand Society,
Michiel Bijkerk, abogado,
Bonaire, 10 dezèmber 2015


c: text/html

text:
E noticia cu a hala atencion awe mainta tabata esun di e cinco pasaheronan di e barco crucero MS Braemar cu a test positivo Covid-19. Mesora a haya informacion cu Aruba a nenga entrada di e barco crucero aki.
For di fuentenan fidedigno a compronde cu agencia di MS Braemar a pidi pa bini Aruba pa haci e testnan necesario. E liña di crucero mes a bati alarma, ora un hende cu tabata abordo recientemente, a test positivo pa e vírus, un par di dia despues cu a desembarca. Den e dianan cu a pasa, 4 hende cu ta riba e barco aworaki, a cuminsa haya sintoma di COVID-19. Por lo menos un di nan tabatin contacto cu e persona kende a test positivo. Esey ta e motibo cu a pidi autoridadnan di Aruba si e barco por yega e isla pa haci testnan necesario cu e pasaheronan, pero a nenga e permiso aki pa cual nan a bay Corsou.
Segun por a compronde, despues cu a haci e testnan necesario, un biaha mas a pidi Aruba pa e barco bin mara na waf di Playa pa baha algun pasahero, despues cu nan a keda nabega den bisindario di Boneiro. Sinembargo autoridadnan di Aruba despues di consulta, a bolbe nenga entrada di e barco crucero aki, como medida di precaucion.
Aruba por medio di su team di crisis ta vigilando e situacion y tin un Protocol estableci con no solamente dokternan di cas pero cada instancia mester actua ora cu surgi casonan sospechoso.

robotstxt: allowed

filter: keep


text:
Merka a prohibí uzo di popular ‘app’ chines Tik Tok.
Presidente merikano Donald Trump a firma un klousula pa den 45 dia eliminá e popular plataforma sosial Tik Tok. Esaki ta nifiká ku despues di e periodo akí usuarionan na Merka lo no tin akseso mas na e ‘app’ Tik Tok. Aparte di Tik Tok, e otro aplikashon di origen chines WeChat tambe lo deskonektá pa pueblo merikano.
Segun gobièrnu merikano e dos èpnan chines ta kolektá informashon di poblashon merikano i esaki por ta un peliger pa seguridat nashonal, segun Trump. E uniko manera pa logra skapa alomenos Tik Tok for di e prohibishon merikano, ta si e intenshon di e kompania Microsoft pa kumpra e aplikashon, kristalisá promé ku e periodo vense.


text:
ORANJESTAD,Aruba
Parlamentario Endy Croes a splika den placa chiquito riba e tema di CITGO. Berdad diabierna ultimo a drenta Parlamento e ley Termination Agreement unda Parlamento lo mester duna un apoderacion “machtiging” na gobierno tanto na Minister Presidente, Minsiter di Financia, Minister di Infrastructura pa den nomber di Aruba legalmente nan por firma e Termination Agreement.
A escohe pa Termination Agreement y no Umbrella Dispute Settlement Agreement:
Den e contracto firma pa AVP 10 di Juni 2016 jama e Definitive Participation Agreement” tin un clausula pa momento si tin un desacuerdo y un partido lo ta kibrando contract por apela e Umbrella Despute Settlement Agreement. Esaki sinembargo ta un caminda dificil, hopi largo y costoso pa cana. E procedura aki lo mester bay arbitrahe cual por dura 5 aña y mientrastanto ningun partido por hasi nada. Tambe CITGO a apela riba un parti den e contract cu AVP a firma cual ta para bou Forsa Majuer. Den un caso asina CITGO por walk away sin tin nodo di paga nada. Segun CITGO embargonan riba Venezuela ta cay akibou. Pues escogiendo e caminda ey no ta duna Aruba ningun garantia pa sali gana.
Garantia 150 miyon US Dollar duna pa PDV Holding:
Ningun momento Aruba ta regalando CITGO 340 miyon florin manera Mike de Meza y Marlon Sneek a pretende na inicio di siman. PVD Holding a para garantia desde cu e contract a bin na vigor. Supongamos cu kibra e contract of e contracto a cana su 15 aña y a jega na final manera stipula den e contract. Na e momentonan ey gobierno di Aruba tin 12 luna pa dicidi si Aruba kier desmantela. Si gobierno dicidi dentro di 12 luna cu lo desmantela anto CITGO ta esun responsabel pa desmantela na un maximo di 150 miyon dollar. Pa esaki e garantia aki ta y ningun momento ni si Aruba bringa den arbitrahe internacional y gana no kiermeen cu Aruba lo cobra 150 miyon us dollar cash. Aruba ( RDA) lo gana e derecho pa obliga CITGO pa desmantela. Laga esaki ta bon kla. Parlamentario Endy Croes ta pidi pa no hunga cu sentimiento di pueblo na e momentonan dificil aki.
PDV Holding no tin plaka:
Supongamos cu den 5 aña Aruba cana e caminda pa brinda CITGO den corte ( arbitrahe internacional) y berdad Aruba gana e derecho pa exigi CITGO desdmantela. CITGO no tin plaka y lo acudi serca e Mama PDV Holding cu a firma pa e garantia. Desde cu OFAC ( USA) a pone embargo esta sancion riba CITGO nan a splika cu ningun no tin plaka pa continua esta PDV Holding tampoko. Pues e ora mester bay na un otro jui di PDVSA esta CPC cu ta Citgo Petrpluem Corporation establesi directamente na merca kendenan si lo tin cash. Recientemente tin un lista largo di companianan a claim serca e compania aki pues Aruba lo bay riba un lista largo di espera pa mira ki aña CPC lo come across pa duna CITGO ( PDV Holding ) 150 miyon pa desmantela unda posiblemente 10 aña lo por transcuri. Pesey No por kere e storia di 340 miyon florin cu opositornan cu a firma e contract malo aki kier bende pueblo awe atno den crisis.
LV AB 2016 no 50 di 29 September 2016 AVP a exhonera Valero y CITGO
Den e ley Landsverordering AB 2016 no 50, AVP e tempo aya a apodera Ministernan pa firma y exhonera Valero di tur claim riba entre otro medio ambiente y contaminacion di tereno. Artikel 5 y 6 di e ley aki ta papia super kla. Den e ley nobo y Definitive Participation Agreement CITGO lo para responsabel solamente di dañonan causa desde October 2016 te na momento cu e contracto termina. Pues ban stop e politica barata na e m,omento cu menos e ta contruibi na pais Aruba.
Termination Agreement: Tin dos componente importante
Componente uno ta garantia di 150 miyon dollar y componente dos ta estudio riba medio ambiente y posibel contaminacion riba e tereno. Promer componente canando e caminda aki ta pa exhonera CITGO di e 150 miyon dollar cual a wordo splika amplio mas ariba. Di dos componente ta estudio riba medio ambiente. A firma un acuerdo mutuo cu lo laga un compania externo hasi un “base line study” ( nulmeting) desde cu Citgo a drenta October 2016 pa maart 2020. E Tereno y e parti cu Citgo lo por a contamina den e periode specifico aki ( as per contract) lo wordo exhonera y calcula maximo na 25 miyon. Realidad puro ta cu Citgo no a opera mes y daño na e tereno desde cu nan subi eyriba ta minimal.
CITGO alaves ta distancia di tur su derechonan legal pa cualkier posibel claim contra Pais Aruba.
Aruba lo por move ON:
Logrando e apoderacion aki Ministernan por firma e Termination Agreement sin cu enrealidad e ta costa Aruba of stroba Aruba di ricibi un plaka manera ta wordo insinua. Actualmente nos ta den crisis y Aruba ta sondeando banda di Turismo otro pilarnan. Prijs di crude a baha recien te rond di $ 20 y tin scarcedad mundial pa storage ( tankinan) almomento. Ta un oportunidad cu den algun luna nos dilanti jega na “bon” acuerdo cu operadornan responsabel pa renoba e terminal y pone esaki den uso optimal cual lo genera empleo y plaka pa pais Aruba mientras lo sondea sea ideanan nobo of posibel operador pa e refeneria. Di e manera aki Gobierno por move ON serando e capitulo scur di Citgo habriendo oportunidadnan nobo pa Aruba. Parlamentario Endy Croes ta pidi oposicion pa para banda di Pais Aruba na e momentonan aki cu mas Bo pais mester di Bo.


text: Diahuebs anochi a drenta informe di un accidente unda cu un auto a drenta e Panaderia Pasteleria Espiga de Oro, mesora a dirigi patruyanan na e sitio. Na yegada di e patruya a bin compronde cu e dama chauffeur di e Nissan March A57307 yegando e panaderia na lugar di primi brake a primi trot y net su dilanti tabata tin un rampa di subida suave cual no a impidie pa drenta den e lugar y a dal e porta destrui esaki y tambe dal un trahador na su pia. E trahador tabata keha di poco dolor pero no tabata desea ambulans. E dama chauffeur mes a keda ur spanta di locual su equibocacion a hib’e na haci.


text:
Violencia no ta bon.
Violencia ta bin den diferente forma. Hunto cu ‘Child Helpline International’ (Liña Internacional di ayudo pa Mucha), Telefon pa Hubentud, ta traha pa siña mucha y hoben e consecuencianan y peliger di uzo di violencia. E varios forma di violencia ta treci claramente padilanti; fisico, verbal, emocional y sexual. Si bo bin den contacto cu violencia ora bo ta hoben, esaki por tin un impacto negativo riba bo, pa resto di bo bida. Esaki por hasta bay asina leu cu bo ta pas’e over pa bo yiunan of esunnan cu bo ta stima.
• Nos tur tin cu anda cu violencia. Con bo ta anda cu esaki como persona ta hopi importante,
• Ora bo tin informacion tocante violencia, bo por preveni esaki y/of proteha un otro hende,
• Ignorancia tocante violencia por bira bo bida boca abou pa semper.
Si nos para hunto contra violencia, nos por proteha tur hende contra dje. Door di sa kico ta violencia bo por cuida bo mes mas. Hende cu ta cay den violencia casi semper mester ayudo pa sali for di dje. Habri bo wowonan y cuida e hendenan den bo bida.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
Bisa NO si esey ta nesesario!
Un hende ku semper ta bisa “SI” na tur kos, lo hanja su mes un dia den problema. Si hende ke pa bo hasi algu pa nan, nan lo no ta kontentu si bo bisa nan “NO”. Tardi of tempran lo bo tin ku tuma e desishon si bo ta keda komplase tur hende a kosto di bo mes felisidat. Naturalmente tin momentonan ku lo bo hasi algu pa un otro hende, paso nos ke mira nan kontentu. Hasta ora ta trata di algu ku eigenlijk lo bo no ke hasi. Si esey ta un kustumber di bo, esey no ta salu.
Un hende ku konfiansa den su mes por bisa “NO” si esey ta nesesario. E por asepta ku e ta desapunta hende. Tambe e ta kapas di splika na hende ku si nan ke tin amistad ku ne, nan lo tin ku vense nan desapunto i lage liber pa tuma su mes desishonan.
Tin ora bo tin ku bisa “NO” na otro hende i bisa “SI” na bo mes, sino alafin bo ta reakshona for di amargura i odio, paso bo ta bezig ta hasi otro hende felis ku den e proseso ey bo ta perde bo mes.
Un par di hende muher tin e tendensia di hasi hende un plaser. Espesialmente nan famia. Nan mester ta alert di tene esaki den balansa. Bo ta stima anto bo mester-banda di hasi kosnan pa otro hende-hasi kosnan tambe pa bo mes.
Si bo tin e gevoel ku bo tin ku bisa “NO”, e ora ey no ta nesesario pa bo duna splikashon dikon bo ta bisa “NO”. Hopi biaha hende tin e nesesidat di duna splikashon di nan desishonan, pero esey no ta nesesario. Laga bo mes wordu guia dor di Spiritu Santu-un otro manera pa bisa e mesun kos ta: bo ke skucha bo mes kurason.
Naturalmente no tin nada malu si bo ke duna splikashon, solamente hende ta bai hopi leuw den duna un splikashon. No ta importa kuantu motibu bo bini ku ne, paso si un hende ta ofendi i no kompronde paso bo a bisa “NO”, lo bo no por konvensele pa kuantu motibu ku bo trese. Sigui bo kurason i mantene bo paz interno. Bisa “NO” si bo ta hanja esaki necesario i bisa SI si bo ta hanja ku bo por.


text:
MEO RIBA KAMINDA PA LOGRA IMPLEMENTASHON DI KÒRSOU SU STRATEGIA NASHONAL DI EKSPORTASHON
MINISTERIO KONSERNÍ DESAROYO EKONÓMIKO
MEO RIBA KAMINDA PA LOGRA IMPLEMENTASHON DI KÒRSOU SU STRATEGIA NASHONAL DI EKSPORTASHON
PUBLIKÁ RIBA 26 ÒKTOBER 2022
Willemstad- Djárason 26 di òktober, Minister di Desaroyo Ekonómiko, sr Ruisandro Cijntje, a hasi entrega di un ehemplar di Kòrsou su Strategia Nashonal di Eksportashon (NES) na presidente di Banko Sentral di Kòrsou i St. Maarten, sr Richard Doornbosch. Ku esaki, Ministerio di Desaroyo Ekonómiko (MEO) huntu ku Minister Cijntje a duna inisio na un trayekto pa hasi entrega di e Strategia Nashonal di Eksportashon akí na diferente organisashon i partnernan stratégiko. E meta i enfoke di esaki ta, pa alkansá nanishinan tur den mesun direkshon pa por logra e vishon di e Strategia Nashonal di Eksportashon kual ta “Kòrsou, kaminda negoshinan ta prosperá”.
Durante sigur e último 30 añanan, e pilánan tradishonal di nos ekonomia a bin ta sirbi nos pais enormemente. Sinembargo, si nos ke mantené e prosperidat di Kòrsou, nos mester enfoká pa ekspandé i diversifiká e fuentenan di prosperidat. Mas kupo di trabou, kresementu di invershon i diversifikashon di nos sektor di eksportashon; kual na su turno lo reflehá bèk den e desaroyo di nos ekonomia. E Strategia Nashonal di Eksportashon (NES) ta e kontesta pa Kòrsou riba diferente di e retonan akí. E ta un plan di kambio integral dirigí riba pilánan nobo pa konstruí prosperidat; no dor di supstituí esnan eksistente, pero netamente komplementá esakinan pa asina nos por tin un fundeshi ekonómiko muchu mas sólido.
Despues di a finalisá e Strategia Nashonal di Ekpsortashon na Mei 2022, MEO su enfoke awor ta riba implementashon di esaki den e próksimo 5 añanan. Pa e implementashon akí ta un éksito, ta rekerí enbolbimentu di nos tur; for di ministerio i nv nan di Gobièrnu, pero tambe kompanianan den sektor privá. Kada Yu di Kòrsou ta hunga un ròl importante i por duna un kontribushon na e éksito di e Strategia Nashonal di Eksportashon.
Bo tambe ta interesá pa lesa e Strategia Nashonal di Eksportashon pa Kòrsou? Klek aki pa ‘download’ un vershon simplifiká di e NES.
Si bo ta deseá di lesa e dokumento kompletu, por manda un mail na vanessa.tore@gobiernu.cw pa bo por risibí esaki.


text:
E Organisashon di trabou temporario (Tijdelijke Werkorganisatie, TWO) ta un organisashon, ku bou di òrdu di ministerio di Asuntunan Interior i Relashon den Reino ta sostené i supervisá e reformanan palabrá na Kòrsou, Aruba i Sint Maarten. TWO ta e antesesor di eÓrgano Karibense di Reforma i Desaroyo (COHO). Ta lanta COHO ku un lei i e ta un órgano di gobièrnu ku tarea independiente.
Organisashon di trabou temporario (TWO)
Aktualmente ta traha na lantamentu di COHO. Na mes momentu mester ehekutá e reformanan i medidanan den e Paketenan Nashonal i plania i manehá e Agènda di Ehekushon. P’esei e ministerio di Asuntunan Interior i Relashon den Reino a lanta TWO pa ehekutá e trabounan aki huntu ku e ministerionan hulandes, ku ta suministrá ekspertisio di kontenido i e paisnan.
TWO ta formulá konhuntamente ku kada pais un agènda di ehekushon pa duna kontenido na e paketenan di pais. Ta aktualisá e Agèndanan di Ehekushon aki peródikamente. TWO ta e promé instansia di kontakto pa e paisnan si ta trata di e medidanan, proyektonan i programanan di e Agèndanan di Ehekushon. Tambe TWO ta supervisá e ehekushon di e medidanan, proyektonan i programanan i periódikamente presentá un raportahe di ehekushon.
Organisashon
Den TWO tin un sekshon Paisnan ku tres tim di programa: Aruba, Kòrsou, Sint Maarten. E timnan di programa tin komo tarea pa sostené i monitòr e desaroyo i ehekushon di proyekto, programa i medida di órgano di gobièrnu i kompania di gobièrnu di e paisnan den relashon ku e tópikonan deskribí den un Pakete Nashonal. E timnan aki ta traha parsialmente na Hulanda (por ehèmpel pa deliberashon ku ministerio hulandes) i na e paisnan. Banda di e sekshon Paisnan ta bin un departamentu di Supervishon, Finansa i Maneho operashonal.
Tarea
- duna sosten na paisnan den desaroyo i ehekushon di proyektonan, programa- i medidanan relashoná ku temanan deskribí den un pakete di pais, manera deskribí den un Agènda di Ehekushon i te kaminda esaki ta relevante tambe den un plan di ehekushon. Den e kuadro aki TWO por
- duna sosten finansiero direkto òf indirekto na órganonan di gobièrnu;
- pone ekspertisio i kapasidat di ehekushon na disposishon;
- investigashon ekstenso den aparatonan gubernamental i kompanianan di gobièrnu;
- duna supsidio na siudadanonan i personanan hurídiko di derecho privá, kompanianan di gobièrnu inkluí.
- Supervisá kontinuashon di proyektonan, programa- i medidanan di órganonan- i kompanianan di gobièrnu di e paisnan den kuadro di temanan deskribí den un pakete di pais, manera deskribí den un Agènda di Ehekushon i te kaminda esaki ta relevante den un plan di ehekushon.
Lantamentu COHO
Dependé di e tratamentu den Parlamentonan den e paisnan lo instituí COHO ofisialmente den 2022. E fecha eksakto di lantamentu ta dependé di e durashon di e trayekto di legislashon di Reino.
Aktualmente ta traha duru na e ekipamentu di e struktura di organisashon den kua por akomodá e tareanan legal. Banda di esaki ta prepará asuntunan práktiko, manera establesimentu den tur pais, atkisishon di personal, previshon di ICT, e atministrashon finansiero i komunikashon. Despues di lantamentu COHO ta konsistí di un direktiva di tres miembro i un organisashon atministrativo ku ta hasi e ehekushon en efekto na nòmber di e direktiva.
Ubikashon
Lo tin kuater kantor pa COHO. Un na Den Haag i e otronan den e sentronan di siudat di e paisnan. Na Den Haag lo tin prinsipalmente palabrashonnan ku ministerionan hulandes. Nan ta trese ekspertisio relashoná ku kontenido pa e trayektonan di reforma. Den e paisnan lo tin sosten di e proyektonan ku ta kanando.


text:
Oranjestad- Dialuna den oranan di mainta Dr. Gerrit Croes, presidente di partido y Evelyn Wever Croes, lider di partido MEP a reuni cu Informador.
Nan a informa Informador cu tin e disponibilidad pa forma un coalicion cu base amplio. Nan ta hañando bastante informacion di con serio e situacion di nos pais ta.
Gabinete Mike Eman di berdad ta lagando un desastre atras cu e gobierno nobo mester bay drecha. Pero Evelyn ta convensi cu si nos tur pone esfuersonan hunto, lo por saca nos pais di e problemanan serio cu AVP a hinca nos aden.


text:
- Mon Plaisir
Ultimo noticia di Mon Plaisir na Papiamento (cambio despues di oktober vakantie)
JGZ y SCHOOLBESTUUR a duna luz berde pa purba draai 100% bek (completo) na scol despues di vakantie di oktober.
Desde dialuna 12 di oktober scol ta bay draai na e oranan y dianan normal. Esaki kier meen cu TUR mucha ta bay scol dia 12 OKTOBER.
Scol ta cuminsa 7:45 pa TUR mucha.
Kleutergroepnan ta caba 12:30 y Basisschool ta caba 13:03.
Mayornan ta sigui baha y busca e muchanan na e 'gatenan' portanan segun palabracion. Nos ta pidi mayornan un biaha mas pa NO BAHA for di auto. Na cada gate tin maestra/maestro cu por yuda e mucha ora di baha for di auto of drenta auto. Si un mayor di berdad mester bay na e gate, e mester tin su tapaboca bisti y e mester tene un distancia di 1,5 meter, segun e exigencia palabra. Si tur hende tene nan mes na e exigencianan/palabracionnan di DVG y di scol, e 100% di enseñansa na scol lo tin mas chens pa ta un exito. AWOR MAS CU NUNCA.
*Tene mucha malo na cas. Si tin duda, consulta cu dokter di cas. Scol no por dicidi si un mucha ta malo of no.
*Si bo yiu tin sintomanan relaciona cu COVID, e ora e mester bay 14 dia den quarentena. Consulta cu dokter di cas.
*Si un hende den famia (tur hende cu ta biba den e mesun cas) test positivo, e ora e mucha mester keda 14 dia den quarentena, despues cu e ultimo persona den e famia sali negativo y declara curá. Riba aviso di nos persona di contacto di JGZ NOS NO MAG DI DESVIÁ DI E 14 DIA .
*Quarentena ta nifica NO SALI FOR DI CAS, cu otro palabra NO POR BAY SCOL, NO POR BAY SUPERMERCADO, NO POR BAY HUNGA SERCA AMIGIT@NAN NA NAN CAS.
*Tur hende cu sintoma di COVID MESTER TEST. Serca muchanan bou di 12 aña, esaki mester consulta cu dokter di cas.
*Si UN miembro di famia a test positivo; e mester bay den isolacion. Tur e otro miembronan di e famia ta PERSONA DI RISICO y mester bay den quarentena.
*Si un miembro di e famia ta wardando su resultado, no ta permiti pa e muchanan den e famia ey bay scol. Si e resultado sali negativo, nan por bay scol bek mesora.*Sigui tene scol na altura di malesa den e famia.
*Pa cada caso nos lo tuma, den consulta cu schoolbestuur y DVG, e desicion si ta manda ful un klas of ful e scol cas.


text:
Kralendijk- Segun informashon di Kuerpo Polisial (KPCN) den oranan di marduga di djabierne pa djasabra a drenta melding di un bringamentu na altura di Te Amo Beach.
Den e insidente aki tabata tat resultá di ta involví un agente polisial na sivil. No ta menshoná si e polis en kestion tabata trahando òf ku e tabata liber na e momentu ei, aunke ku esei ta wòrdu sugerí enfatisando ku e tabata bistí na paña di sivil, i no na unifòrm. Bosero di KPCN a informá ku e kaso aki ta bou di investigashon i ku na e momentu aki no por duna mas informashon.


text:
APP nobo di Papiamento
Oranjestad – Diahuebs, dia 20 di december ultimo, durante e actividad “Tertulia, Cosecha 2018” organisa pa Fundacion Lanta Papiamento na Biblioteca Nacional, Minister di Enseñansa, Ciencia y Desaroyo Sostenibel, dr. Rudy Lampe, a lansa un app nobo di Papiamento.
Ta trata di un app desaroya pa nos compania nacional SETAR NV den colaboracion cu Departamento di Enseñansa Aruba (DEA). E idea di e app ta pa tur usuario cu ta interesa den Papiamento, por busca informacion facilmente via nan celular. Actualmente DEA tin un website cu informacion amplio tocante Papiamento [www.papiamento.aw]. E diferencia entre e website y e app ta cu un app ta crea special pa uzo riba aparatonan mobil, pues celular y tablet.
Kico por haya den e app?
Riba e prome pagina di e app “Papiamento, Idioma Nacional di Aruba” por haya un palabra di bonbini y e ultimo noticia tocante Papiamento. Den e app por haya e instrumento “Busca”. Un instrumento practico pa busca con pa skirbi un palabra na Papiamento, deriva di e lista di palabra skirbi segun e reglanan stipula den “Ortografia di Papiamento” y publica den e “Vocabulario Ortografico di Papiamento” (buki blauw).
Via e app por haya acceso na e version digital (flipbook) di e tres bukinan di Gramatica di Papiamento publica pa Departamento di Enseñansa Aruba. Ta trata aki di “Manual di Gramatica di Papiamento – Morfologia”, “Manual di Gramatica di Papiamento – Sintaxis” y “Preposicion y Interheccion di Papiamento”.
Den e menu di e app por haya tambe dicho y proverbio. Actualmente tin diferente dicho, proverbio y expresion cu “awa”, pero den transcurso di tempo lo amplia e lista cu mas dicho y proverbio.
Finalmente e app ta inclui un set di sticker na Papiamento pa comparti via medionan social.
Mester menciona cu e app ta den un periodo di prueba. E trabou riba e app ta un trabou den desaroyo ainda. E intencion ta pa sigui pone mas caracteristica den transcurso di tempo.
Unda por haya e app?
Esnan cu tin un telefon “Android” ya por download y instala e app den nan celular. Con ta download e app? Bay na Google Play (Play Store) y busca Papiamento. Den e lista di e appnan na Papiamento por haya un icon color blauw cu e logo di Papiamento.aw, esta dos man blanco (un grandi y un chikito) cu ta forma e letter P di Papiamento. Click riba esaki pa download y instala e app den bo telefon.
Pronto e app lo ta disponibel pa “Apple IOS” tambe.
Minister a gradici SETAR NV, Departamento di Enseñansa, Fundacion Lanta Papiamento y tur esnan cu di un forma of otro a contribui na e app aki. Esaki ta un bunita manera pa corona Aña di Papiamento, cu a resulta di ta uno exitoso.
Pa mas informacion por acudi na e website [papiamento.aw] y por sigui e desaroyonan a traves di Twitter y Facebook @PapiamentoAruba.Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
KRALENDIJK – Gobièrnu di Boneiru ta trahando duru pa drecha nos kareteranan, ku fondonan ku Hulanda a pone disponibel relashoná ku e akuerdo di gobernashon. Diputado enkargá ku infrastruktura Pablo James Kroon djabièrnè último a hasi ‘groundbreaking’ di e proyekto pa rekonstruí kaya Carlos A. Nicolaas. E trabou ta pa drecha e krusada kaya Grandi/Kaya Carlos A. Nicolaas, un pida di kaya Jean B.F Vitté i un pida di kaya J.E. Nicolaas. E krusada ‘y’ na kaya Carlos A.Nicolaas/kaya Grandi ta bai bira un krusada T, momentu finalisá e trabou. “Ta bai drecha e área kaminda ku ta trata di un situashon ku hopi aña ta rekerí atenshon. Ta bai kambia e krusada hasié T, otro for di loke a ta awor. Diputado a trese dilanti ku pa medio di e departamento di R&O ta hasi lo máksimo posibel pa bai trese kambionan pa asina e kaya por bira mas bunita i mas sigur pa tráfiko, habitantenan i e negoshinan. Poko poko i sigur nos ta drecha kayanan na Boneiru. Nos ta pidi poko pasenshi na outomobilista. Kamindanan ku ta pendiente pa drecha ta Kaya Amsterdam, Kaya Neerlandia, área di Hospital i e kaminda ku ta bai Rincon ku na e momentunan aki ta den un estado ku mester di atenshon mas pronto ku ta posibel segun diputado Kroon. Ta papiando ku Hulanda pa asina logra haña mas fondo ku ta posibel pa remediá e situashon di kareteranan. Awor ya ta drechando den Rincon ku e meta pa kontinuá ku mas,” diputado Kroon a bisa.
Despues a papia Wendell Bonefasio, kende ta direktor general di Boneriaanse Wegenbouw Maarschappij (BWM). “Awe ta un dia importante ku nos ta para aki. Mi ta poko yalurs riba Boneiru. Aki kosnan ta kana i ayabanda kosnan ta stanká. Spera poko di e airu di Boneiru ta bai Kòrsou, asina kambia a ‘vibe’ aya, i pa kos kuminsá kana na Kòrsou. E tim na Boneiru ta pèrkurá pa hasi un bon trabou. Ta bai hasi tur esfuerso pa den e tempu stipulá di 5 luna, hasi un bon trabou na e sitio. Loke sigur nos ta bai pone énfasis riba dje ta e parti pa awa no keda para momentu ku áwaseru kai. ‘Coronavirus’ a ataka mundu kompletu, apesar ku Boneiru a sali bon for di esaki kompará ku hopi otro den mundu. Ta bon pa nos aportá kaminda ta posibel, spesial esnan den sektor di Horeka, duna nan un trabou asina kada un di nos riba e isla por kontinuá, yudando nos ekonomia, sperando ku pronto e ta rekuperá i kontinuá,” Bonefasio direktor general di BWM a menshoná.
Mènedjer di BWM na Boneiru Novile Bartholomeus tambe a dirigí palabra e atardi i a menshoná tokante e trabounan i loke ta bin na e sitio. “Ta bai koba e kaya kompletu pa saka e tera i pone un fundeshi firme i pone asfalt na final. Ta bai hasi e trabou den 2 parti. E promé ta e krusada dilanti di Napa Auto Parts, pa despues e otro parti di e kaminda ku ta bai direkshon di kaya Neerlandia. Ta bai drecha roinan ku betòn pa evitá ku e awa ta keda para un kaminda, hasi daño na e kaminda i pa nan ta bon fuerte pa fangu awa. E trabou ta bai dura mas o ménos 5 luna, debí ku mester atendé e parti di waya i pipa ku ta pasa bou di tera, i esaki ta tuma su tempu. Tin plan kon pa bai atendé pa e negoshinan den e área, nan kliente por kore yega sin ta un molèster. Tin pensamentu pa wak kon pone algu pa asina e velosidat di vehíkulo ta kontrolá momentu ku e trabounan finalisá. Nos tin diferente trabou na mes momentu sinembargo tin un skema i nos ta mantené nos mes na dje, i tur kos ta kana segun plan, ”Bartholomeus e mènedjer di BWM a bisa.


text:
Komunikado
SER ta konsehá riba proposishon pa bin ku regulashon mas stringente riba sektor di loteria
WILLEMSTAD, 21 di sèptèmber 2022 – Djamars, dia 20 di sèptèmber último, Konseho Sosial Ekonómiko (SER), riba petishon di Minister di Finansa, a saka un konseho riba e proposishon pa bini ku algun modifikashon den dekretonan gubernamental ku tin provishonnan pa regulá e sektor di loteria na Kòrsou i ku tin nan base den e Ordenansa riba Loteria di 1909 (P.B. 1965, no. 85).
E modifikashonnan proponé pa e Minister ta inkluí kondishonnan atministrativo adishonal ku bendedónan di number ku lisensia o titularnan di lisensia – tantu esnan eksistente komo esnan nobo – mester kumpli kuné ora nan ta solisitá o pidi pa alargá un pèrmit di loteria. Banda di esei tin e proposishon pa obligá riferonan hiba un atministrashon basá riba un sistema outomatisá. Mas aleu ta proponé pa otorgá, pa medio di mandato, outoridat di supervishon i ehekushon na e fundashon Curaçao Gaming Control Board (GCB) pa ku sektor di loteria, ya ku aktualmente GCB no tin e outoridat aki ku eksepshon di sanshoná dor di revoká un lisensia.
E pakete di ahustenan proponé tin komo ophetivo redusí e perfil di riesgo di e sektor di loteria na Kòrsou, denter di kua ta sirkulá montantenan grandi di sèn en efektivo, na un nivel aseptabel. Debí na e karakter di e sektor, ku ta unu ku ta “cash intensive”, ta konsiderá e tipo di negoshi aki komo suseptibel pa labamentu di plaka i otro práktikanan ilísito. Komo ku esaki lo ta kontra di e rekomendashonnan di e Grupo di Akshon Finansiero Internashonal (Financial Action Taskforce, FATF) pa ku labamentu di plaka i finansiamentu di terorismo (ML/TF), na kua Kòrsou komo hurisdikshon, a komprometé su mes, esaki por a kondusí na eksklushon di e sektor di loteria di servisionan bankario primario (de-banking) i na de-risking, e fenómeno kaminda bankonan koresponsal internashonal ta pone fin na relashon ku bankonan lokal i por lo tantu na prestashon di servisio na e últimonan aki.


text:
WILLEMSTAD- 1 di yanüari 2015: – Aña 2015 ta kuminsá ku notisia positivo pa loke ta trata turismo i spesífikamente e merkado kanades. Dia promé di yanüari 2015, Air Canada a inougurá e ruta; Montreal – Kòrsou – Montreal. E merkado kanades ta kresiendo i lo sigui krese ku e iterinario di buelo nobo aki. E buelo lo sali i regresá Montreal, Canada riba djaweps durante e temporada di winter. Na yegada di e promé buelo a hiba palabra Minister di Desaroyo Ekonómiko, sr. Stanley Palm, Vice Presidente di Benta di Air Canada Vacations, sr.Amr Younes i CEO di CHATA, sra. Lizanne Dindial.
Ademas di e ruta Montreal, Air Canada ta ofresé servisio for di e suidat di Toronto, esaki ta un buelo ku ta tuma lugá henter aña. Air Canada lo bula pa Kòrsou for di Montreal ku un airbus 319 ku un kapasidat di 120 pasahero. Ademas di Air Canada, nos isla ta konta ku Westjet i Sunwing ku tambe ta brinda buelonan for di Toronto, Canada pa Kòrsou. Resientemente a anunsiá ku den e promé 11 lunanan di 2014 e kantidat di turista for di Canada a surpasá 10 mil pa promé biaha den historia.
Ofisina di Turismo di Kòrsou (CTB), huntu ku Curaçao Airport Partners (CAP) i Curaçao Hospitality and Tourism Association (CHATA) a duna e crew i pasaheronan un kaluroso bon bini. Airlift ta di vital importansia pa kresementu di nos turismo, kada un buelo adishonal ta un logro grandi pa Kòrsou.


text:
ORANJESTAD - Gobierno di Aruba, a traves di ministerio di naturalesa y ministerio di asuntonan economico, a firma un Memorandum of Understanding caminda lo enfoca pa 30% di tur vehiculo “medium duty” y “heavy duty” di e pais ta cero-emision pa aña 2030. Un iniciativa cu ta lidera pa gobierno Hulandes y tambe CALSTART cu su Global Commercial Vehicle Drive to Zero program.
E obhetivo ta pa acelera e mercado di cero-emision, specialmente den e industria di vehiculonan medium- y heavy-duty. Asina tambe ta tuma un paso adicional pa stimula mas ainda practicanan sostenibel na Aruba.
Como poblacion di una isla chikito y arido, habitantenan di Aruba ta consciente di e impacto cu e clima tin den nos bida diario y nos porvenir. Pero asina mes nos ta construi nos comunidad door di lidia cu nos vulnerabilidadnan y door di establece nos ambicionnan halto y nos standardnan mas halto ainda.
Aruba ta demostra di ta aporta na un impacto colectivo ora ta trata modernisacion y adaptacion di practicanan sostenibel, cual su beneficio ta pa tur cu ta adopta esakinan den nan pais. Aruba tambe ta keda lidera e tendencia den e region den diferente aspecto, manera turismo por ehempel, pero tambe den sostenibilidad. Cu e iniciativa aki, ta spera cu por logra 100% di vehiculonan cero-emision pa aña 2040.
E MoU aki ta fortifica Aruba su compromiso pa un futuro mas sostenibel.
ORANJESTAD – Un dia despues di e sentencia monumental di Corte dialuna unda cu tres hues a dicta cu matrimonio di mesun sexo ta posibel na Aruba y Corsou, gobierno di (por lo menos) Aruba ta keto keto. Noticiacla a haci intento pa un reaccion di e mandatarionan, pero te awor, tin un silencio riba esaki. Tanto prome minister Wever como minister di husticia Tjon no a reacciona ainda pa NoticiaCla. No ta conoci si nan ta formulando un contesta ainda, y cu tin cu duna nan e tempo pa asimila e cambio aki, por lo menos legalmente. Asina mes, e unico politico local cu a reacciona habri riba esaki, ta e lider di partido ACCION21, Miguel Mansur. E lider politico aki nunca a sconde e hecho durante e ultimo eleccion cu e ta e unico lider politico homosexual. Su contesta riba e sentencia ayera tabata corto pero claro, y a bisa solamente en corto, ‘porfin’ riba su pagina social. Mientras cu gobierno a keda keto (ainda) publicamente, e mester reacciona oficialmente dentro di e tempo stipula y wak si nan ta bay den casacion. Noticiacla a compronde cu e posibilidad pa esaki tuma lugar ta casi un hecho, mirando e pensamento for di comienso cu Aruba no ta bay ‘permiti’ e cambio di ley aki ‘ainda’.
ORANJESTAD – E subida di tarifa cu 1 Florin pa autobus nota drenta na vigor awe mas! Asina minister di transporte Ursell Arends a confirma e siman aki. Segun e mandatario, durante e ultimo dianan a tuma nota di diferente expressionnan di parti di chauffeurnan di autobus chikito encuanto e subida di tarifa cu 1 Florin, indicando cu lo kier cuminsa cobra esaki entrante 1 di december 2022. Pero e proceso legal pa regla e tarifa nobo no ta finalisa ainda segun e mandatario.
ORANJESTAD – Embahador di Reino Hulandes na Venezuela Robert Schuddeboom a reuni cu minister di husticia Rocco Tjon e siman aki, riba entre otro e reapertura di frontera cu Venezuela. Durante e reunion aki, Aruba a duna un splicacion amplio di e grupo di trabou cu ta preparando pa cu esaki, como tambe e analisisnan pa loke ta e impacto di esaki, teniendo na cuenta e parti di siguridad.
ORANJESTAD – Awe tardi gobierno y Aruba Tourism Authority a lansa un proyecto innovativo caminda nos localnan y turistanan pa medio di nan telefon, por scan un QR code cu lo ta accesibel riba e caminda di Boardwalk Malmok y nan lo por scohe diferente hercisio.
ORANJESTAD – Despues di retraso di 2 aña, ta inicia fase 3 di proyecto Baby Beach. Dialuna mainta Minister Dangui Oduber tabata na Baby Beach caminda e a anuncia cu ta sigui traha ariba e masterplan di Seroe Colorado den e caso aki e proyecto di Baby Beach, anunciando e Fase 3 di Baby Beach su MasterPlan. E proyecto aki mester eleva henter e area rond di e playanan aki teniendo na cuenta e importancia di conserva nos naturalesa, creando asina un desaroyo di embeyesimento di e area na un manera sostenibel.
ORANJESTAD - Diamars ultimo Parlamento a trata e ley cu finalmente ta duna minister di Husticia Rocco Tjon e luz berde pa por ehecuta e proyecto di ex-Codemsa, cual pronto lo bay wordo comberti den un centro di Husticia, caminda lo bay ubica diferente departamentonan hudicial hunto bou un solo dak. Aunke cu a inicia cu e proceso aki di algun tempo atras, tin un motibo pa cual e ley a tarda un poco pa wordo aproba, esaki pa motibo cu e la wordo adapta completamente, mirando cu e proyecto a nace for di ex-minister di Husticia Sr. Bikker durante Gabinete Wever-Croes I. E adaptacion ta ensera cu mas departamento lo bay wordo ubica akinan hunto cu otro departamentonan cu no tawata tin un luga fiho pa traha.


text:
Cu ta tuma luga dianan 3 pa 8 di october.
ORANJESTAD: Diahuebs atardi Minister Endy Croes tabata presente na e conferencia di Prensa di Future Star Baseball Academy cu a lansa e di 2 edicion di e torneo di ‘Baseball in Paradise”. E torneo di baseball ta tuma luga di 3 pa 8 di october den diferente stadionnan rond di Aruba. Mas di 3000 persona y 47 ekipo di e.o. Bonaire, Curaçao, Alemania, Santo Domingo, Bahamas y Aruba ta batayando den e tremendo campeonato aki.
E mandatario di Deporte a expresa cu e la compronde di organisado, sr. Shurty Tremus cu aña pasa un total di 300 persona a bin Aruba. E aña aki e acogida pa e torneo ta asina grandi na unda cu mas di 3000 persona ta un siman na Aruba. Mas di 140 wega ta wordo hunga den e siman aki.
Minister Endy Croes a indica cu e vision di Gobierno di Aruba, ta pa promove ‘sport tourism’ y esaki ta un forma; na unda cu organisadonan mes ta bin cu e iniciativa pa organisa un campeonato di e magnitud aki y ta trece riba 1300 persona entre hungado, mayornan y famia Aruba. Nan ta hospeda den hotel, ta huur auto nan ta keda na Aruba pa un siman, ta duna contribucion na e vision di Gabinete Wever – Croes II. Minister Endy Croes ta gradici Aruba Tourism Authority (ATA) pa duna sosten y aporte. Como tambe e mandatrio ta gradici FFD cu a traha hopi di cerca cu Future Star Baseball Academy cu duna nan aporte enorme na tur e veldnan cu nan ta maneha. E dignatario a gradici e organisacion di Future Star Baseball Academy tanto na Hulanda como na Aruba. Como Minister di Deporte nos ta duna nos sosten na e proyecto bunita aki.
Concluyendo Minister Endy Croes ta invita henter e pueblo di Aruba pa e gran apertura di dos edicion di “Baseball in Paradise” cu ta tuma luga awe tardi pa 5:30 pm na Joe Laveist Sportpark na San Nicolas. Cu e sosten di comunidad lo tin un stadion “sold out” den ambiente di brassband. Ban duna apoyo y sosten nos muchanan durante e siman aki. Palabran di pabien na organisado! Cu e 4D di deseo, disciplina, dedicacion y determinacion boso ta logra!


text:
ORANJESTAD, Aruba – 2 di augustus 2017: Desde awe mainta 6:30am, Lucrecia Agana, naci na Filipinas, di 86 aña di edad, pashent di Alzheimer, a sali for di su cas situa na Tanki Leendert # 29-G y no a regresa mas.
E ta papia Ingles, ta midi 1.40 meter, color di cuero bruin di postura normal di mas o menos 50 kilo y cu cabey blanco/shinishi. Famia a raporta cu e tabata bisti cu un un jacket color berde y geel cu un shirt color shinishi.
Ta pidi cualkier persona cu topa cune, pa por fabor yama 5926056 of 100 pa Polis por busk’e y hib’e bek na su famia.


text:
Publiká riba 17 Yüli 2022
Komo minister enkargá ku Enseñansa Siensia, Kultura, i Deporte mi ta sinti mi mes hopi honrá pa dirigí palabra na boso riba e dia tan importante aki. Awe 17 di yüli 2022 ta eksaktamente, 100 aña despues di un lucha ku pa mi ta simbolisá Kurashi, Forsa i Dignidat. Mi ta bai papia awe no solamente komo minister i eks-sindikalista, pero mas ku tur kos komo un yu di Kòrsou sali for di e kuna di e klase trahadó, Pober, Humilde i Digno.
E lucha ku nos ta rekordá awe ta un lucha ku trahadónan di Haf a kuminsá pa mantené nan dignidat, komo obreronan ku ta traha duru pa nan pan di kada dia. Komo eks-sindikalista, e lucha aki semper a inspirá mi, debí ku e lucha aki tabata un kaminda trahadónan a lucha pa rèspèt i igualdat. Nan no por a akseptá ku ta baha nan salario i a konsekuensia di nan protesta ta bini ku trahadónan strañero pa tuma nan trabou over.
Awe nos ku ta bibando 100 aña despues, mester realisá ku e manera ku nos pueblo a ser eduká den añanan 1920 i 1930 tabata di tal forma ku nan mester tabata obediente i sumiso. No opstante e edukashon aki e trahadónan den Haf a bisa ta basta, nos no ta soportá inhustisia mas i nan a sali pa nan derechonan.
Mi ta enfatisá i manera historiadornan a bisa, ku esaki tabata e promé lucha ku trahadónan i nan sindikato a hiba na Kòrsou na defensa di e klase trahadó. E lucha den Haf, esun di Nieuwpoort den añanan 1950 huntu ku e lucha di 30 di mei 1969 ta base di fortalesa sindikal.
Mi ta konvensí ku Felix Chakoeto ta un di nos lidernan ku a sa di guia i eduká su kompañeronan, pero tambe Felix a asumí responsabilidat di su hechonan. Esaki debí ku despues ku e wèlguistanan a drenta ofisina di KWIM tabatin konfrontashon ku polis i guarnishon. Tabatin lòsmentu di tiru di atvertensia komo konsekuensia a kai vários herido i dos morto.
Ora trankilidat a bolbe reina, Felix mes a bai entregá serka Prokurador General, a sentensi’é i ela haña e kastigu mas haltu ku tur esnan kondená, esta 9 aña di prizòn pa su papel di lider den e disturbionan. Un lider mester sa ku e mester asumí responsabilidat na momentu ku e ta guia su hendenan.
Liderá den e área sindikal no ta solamente defendé e klase trahadó, e ta tambe eduká e trahadó pa e komprondé su ròl komo empleado i siudadano di e pais aki.
Ami komo minister ta pone Felix Chakoeto na nivel di héroenan ku nos a konosé den e pais aki manera Tula i Bashan Karpata pa menshoná algun, tur dos tabata hòmbernan di prinsipio i ku no tabatin miedu di karga konsekuensia di un lucha pa para pa e prinsipionan ku nan a lucha p’e.
Ora ami komo yu di hende humilde, sali for di klase trahadó analisá Felix Chakoeto su komportashon mi ta sinti mi mes orguyoso di mi orígen. Nos orígen ta di hende humilde pero responsabel, nos origin humilde ku no por ser korumpí, pa kosnan di mundu. Pero mas ku tur kos nos orígen ta unu kaminda Dignidat, Honestidat i Forsa pa logra nos bienestar general.
Ta p’esei mi kier hasi un yamada na mundu sindikal pa kuminsá invertí den formashon i edukashon di boso organisashon i miembronan. Ta falta formashon den analisá i komprondé un kontrato kolektivo, ta falta formashon den téknika di negoshashon, ta falta formashon den konosementu di nos leinan laboral i ta falta formashon di siudadanonan ku aspirashon sindikal.
Trabou sindikal ta un vokashon i no un hèrmènt pa buska gloria i fama. Despues di 100 aña di lucha nos no mester tapa nos wowo pa e realidat sindikal ku nos ta biba aki na Kòrsou. Demasiado desunion bou di esnan den área sindikal, ku komo konsekuensia ku a debilitá e forsa laboral sindikal. Mi ta kontentu ku den e historia di 100 aña aki mi por a forma parti di un sindikato ku a skohe pa uni forsa ku un otro sindikato na bienestar di e klase trahadó ku nos ta representá i no a skohe pa mas segmentashon. Dikon mi ta menshoná tur esaki debí ku ora nos traha den UNION, nos por logra adelanto i prosperidat.
Nos ta biba den un mundu kaminda kada biaha di nobo, nos ta keda sorprendé pa desaroyonan ku ta afektá nos salu, nos ekonomia, nos finansa i te hasta nos outonomia, pero tambe kuponan di trabou i mas importante kada un di nos su famia. Den un palabra ta nos tur, mi ta ripití nos tur di un forma òf otro a i ta keda afektá pa e desaroyonan aki.
Ta p’esei na momentu ku nos stòp di mira nos luchanan di forma isolá i nos hiba e lucha for di un perspektiva amplio, kaminda nos ta tene kuenta ku e realidatnan den kual nos ta biba aden, e lucha lo kontribuí na adelanto di Kòrsou kompleto i no na adelanto di un sektor so.
Por último bo por ta di akuerdo òf den desakuerdo ku loke mi a trese dilanti awe mainta. Pero ami awe komo siudadano i mandatario ta baha mi kabes i akseptá ora nos pidi Tula pa e warda un ratu i no wak ainda, debí ku nos tin hopi kos di drecha ainda. Meskos mi ta konvensí ku nos mester pidi Felix Chakoetu tambe pa warda un ratu i no wak ainda, debí ku den sindikalismo tambe nos tin hopi kos di drecha ainda.
Danki i ku Dios bendishoná kada un di bosnan ku sabiduria i un salú ekselente.
—
Sithree A. van Heydoorn
Minister di Enseñansa, Siensia, Kultura & Deporte
** pa relato fotográfiko por bishitá e Link: Konmemorashon 100 aña Lucha Laboral Kòrsou


text:
PERSONAL DI SDKK TA BISHITÁ BONEIRU
MINISTERIO KONSERNÍ HUSTISIA
PERSONAL DI SDKK TA BISHITÁ BONEIRU
PUBLIKÁ RIBA 06 MEI 2022
WILLEMSTAD / KRALENDIJK – Resientemente un delagashon di personal di Sentro di Detenshon i Korekshon Kòrsou (SDKK) a hasi un bishita di trabou na Boneiru organisá pa e Komishon di Aktividat Sosial pa personal di prizòn.
E delegashon a hasi bishita na entre otro Kuerpo di Bombero Hulanda Karibense (Brandweerkorps Caribisch Nederland, BKCN), na Kuerpo Polisial Hulanda Karibense (Korps Politie Caribisch Nederland, KPCN) i na Instituto Hudisial Hulanda Karibense (Justitiële Inrichting Caribisch Nederland, JICN).
Meta di e bishitanan akí tabata pa haña un bista mas mihó di e diferente tareanan i manera di traha den kadena hudisial na Boneiru. Tambe e delegashon a bishitá Fundashon Krusada ku ta traha diariamente riba vários áreanan di resosialisashon. Pa ku e okashon akí e delegashon por a disfrutá di akitividatnan sosial organisá pa Rijksvertegenwoordiging, sera konosí ku e isla i tambe a forma parti di aktividatnan kultural ku a tuma lugá den kuadro di dia di Rincon.
Finalmente por mira bèk riba un bishita di trabou eksitoso i balioso.


text:
7 di ougùstùs
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
7 di ougùstùs ta e di 219 dia di aña (220 den un schrikkeljaar) riba e kalènder gregoriano. Ta resta 146 dia pa e aña terminá.
A sosodé[editá | editá fuente]
- 1750 - Na Kòrsou ta surgi un rebelion di katibu na plantashi di Hato.
- 1819 - Saliendo viktorioso den e bataya di Boyacá, Colombia ta independisa di e Reino di Spaña.
- 1960 - Na Afrika, Kosta di Marfil ta independisa di Fransia.
- 2022 - Na Colombia, Gustavo Petro ta asumí presidensia di e pais pa e periodo 2022-2026.


text:
ORANJESTAD – Fin di aña ta asercando rapidamente y Aruba Airport Authority N.V. (AAA) ta orguyoso di por comparti e noticia cu 2019 ta mustrando resultadonan fantastico te cu awor. E mercado di Norte America ta wordo spera pa surpasa pa di dos biaha den historia di Aeropuerto di Aruba e capacidad di asientodi 1 miyon cu un temporada di winter ocupa na caminda.
Pa loke ta e temporada di winter (1 di Oktober, 2019 – 31 di Maart 2020) AAA tin algun noticia interesante pa comparti.Entre otro e anuncio di 4 ruta “scheduled” y “seasonal”, cu ta La Guardia, Chicago Medellin y Barranquilla!- JetBlue ta sigui expande servicio pa New York for di 11 pa16 buelo semanal di Juni 2019 pa Oktober 2020. E aumentoplania ta como lo siguiente:
Buelonan diario dobel cu tabata solamente riba Diabierna y Diadomingo lo bira diario, incluyendo un di 3 y di 4 bueloriba Diasabra. – United Airlines ta aumenta buelo “seasonal” pa Chicago for di 2 buelo semanal pa 5 buelo semanal.- American Airlines ta sigui expande nan 1 buelo “seasonal” semanal pa henter aña. Esaki ta bira e di 6 destinacion pa e “One Happy Island” cu American Airlines. Adicionalmente, mirando e demanda creciente durante e temporada peak di Pasco, American Airlines lo opera avionnan mas grandi tipo A321 / A330 for di Philadelphiay Charlotte- Delta Air Lines lo opera 1 buelo semanal adicional pa Boston den December y Januari 2020. – Avianca Airlines pa por ofrese biaheronan for di Aruba mas y mihor opcion di conectividad y probechando di Aviancasu network di rutanan global, e aerolinea ta mantene 11 frecuencia semanal apesar di e retonan interno cu ta wordoexperencia entre e isla y su coneccionnan cu Bogota, Colombia. – Wingo Airlines ta sigui crese door di agrega 2 serviciosemanal nobo durante e lunanan peak di November, December y Januari 2020. – Aruba Airlines lo cuminsa cu 2 buelo non stop 2 biaha pa siman for di Aruba pa Barranquilla y Medellin den December 2019. – KLM ta aumenta capacidad door di bula cu avionnan mas grandi tipo A330-300 mas frecuente pa e destinacion, resultando den 45 asiento adicional riba cada buelo. Huntocu Delta Air Lines, partner den su joint venture transatlantico, KLM ta haciendo su posicion di mercadomas fuerte entre Norte America y Europa.
Cu e buelonan adicional aki, Aeropuerto di Aruba lo wordo sirbipa 27 aerolinea, brindando servicio na 32 aeropuertointernacional den 12 pais y 28 destinacion.
“AAA su enfoque principal lo ta pa mantene e nivelnan di servicio aereo y impacto di capacidad actual y na mes momentobrinda apoyo na e destinacion su esfuersonan pa genera mas demanda. Nos ta conciente di e instabilidad extremo di e industria di aviacion y pesei nos compromiso pa cu nospartnernan ta mas fuerte cu nunca. E aña nos dilanto lo tin retonan adicional y lo rekeri pa nos ta flexible cu nosobjetivonan y strategianan di implementacion. Partnership lo ta hopi importante den 2020 mirando cu e competencia ta fuerte y global,” asina AAA su Air Service Development Manager Sra. Jo-Anne Meaux-Arends a bisa.
Na Aeropuerto di Aruba nos ta orguyoso pa sigui ofresepasahero y bishitantenan e mihor network di rutananinternacional pa/for di Aruba. Aeropuerto di Aruba ta ansioso pa yama bonbini na tur e bishitantenan den e temporada di winter.
Preliminary results show that:
For the 2nd year in a row AUA Airport
projects 1 million seats out of North America
Nearly 12% more passengers expected compared to 2018
ORANJESTAD – As the end of the year quickly approaches,Aruba Airport Authority N.V. (AAA) is proud to share the news that 2019 has been showing great results thus far. The North American market is expected to surpass for the second time in Aruba Airport’s history the one million seat capacity mark with a busy winter season ahead.
As for the winter season (October 1st, 2019 – March 31st, 2020) AAA has some exciting news to share with amongst others the announcement of 4 new scheduled and seasonal routes, being La Guardia, Chicago Medellin and Barranquilla! – JetBlue further expands service to New York from 11 to 16 weekly flights as of June 2019 to October 2020. Planned increase as follows:
Double daily flights on Fridays and Sundays only to everyday, including a 3rd and 4th flight on Saturdays. – United Airlines further expands seasonal service to Chicago from 2 weekly to 5 weekly flights. – American Airlines further expands the 1 weekly seasonal service to yearround. This now makes for six destinations to the “One Happy Island” Aruba with American Airlines. In addition, due to growing demand during the peak Christmas travel season, American Airlines will operate a larger aircraft A321 / A330 out of Philadelphia and Charlotte- Delta Air Lines will operate one additional weekly Boston service in December and January 2020. – Avianca Airlines in order to offer travelers from Aruba more and better connectivity options, and taking advantage of Avianca’s global route network, the airline maintains 11weekly frequencies despite the internal challenges experienced between the island and its connections center in Bogota, Colombia.- Wingo Airlines keeps growing. By adding 2 new weekly service during peak months November, December and January 2020. – Aruba Airlines will begin twice weekly nonstop service from Aruba to Barranquilla and Medellin December 2019. – KLM grows capacity by flying more frequently the larger aircraft A330-300 to the destination as result an additional 45 seats on each rotation. Together with Delta Air Lines, partner in its transatlantic joint venture, KLM is strengthening its market position between North America and Europe.
With the addition of these flights, Aruba Airport will be served by 27 airlines, providing service to 32 international airports in 12 countries, and 28 destinations.
“AAA’s key focus will be to maintain current air service levels and capacity impact whilst supporting the destination’s efforts to generate demand. We are well aware of the extreme volatility of the airline industry and our commitment towards our partners is stronger than ever. The year ahead will have additional challenges and will require us to be flexible with our objectives and implementation strategies. Partnership will be extremely important during 2020 as competition is fierce and global,” said AAA’s Air Service Development Manager Mrs. Jo-Anne Meaux-Arends.
At Aruba Airport we are proud to continue offering originating travelers/visitors the world’s best network of international routes to/from Aruba. Aruba Airport looks forward to welcoming all the visitors to the island in the winter season.


text:
Dia 11 di yüli 2019, minister di Salú, Medio Ambiente i Naturalesa, señora Suzanne Camelia-Römer a inougurá e wèpsait nobo na Papiamentu pa Wellness, Salú i Prevenshon “Support pa Bida”.
Riba e wèpsait aki por haña tur informashon tokante “Biba Salú, Kome Salú, Move Salú i Pensa Salú”. Tambe por wak diferente video relatá ku e tópiko.
Support Pa Bida ta e úniko fuente di informashon konfiabel pa tur bo preguntanan tokante wellness, salú i prevenshon ku ta duna bo tur oportunidat pa bo biba un bida manera bo a wòrdu diseñá pe…. un bida yen di felisidat, alegria i orguyo pa bo yega i eksplorá bo abilidatnan lokual ta un derecho sagrado ku kada un di nos tin komo ser humano riba e planeta aki.
Support Pa Bida at un kolaborashon entre Ministerio GMN (Salú, Medio Ambiente i Naturalesa), Support voor het Leven, i Fundashon Prevenshon Primario.
Kada dos siman tur esnan ku ta inskribí ta risibí komo abonado via di e-mail, un boletin kompletamente grátis ku hopi informashon balioso, ofertanan atraktivo i konsehonan importante. Klek aki pa inskribí kompletamente grátis.
2,297 Bia mirá, 2 Bia mirá awe


text:
WILLEMSTAD- 4 di mart 2016 – Ofisina di Turismo di Kòrsou (CTB) ta raportá ku turismo di estadia for di Nort Amérika a registrá un kresementu di 8% ku un total di 8.585 turista kompará ku 7.936 na yanüari 2015. Un kresementu di 2% a keda registrá for di Estádos Unídos kual ta representá 5.155 turista. Miéntras ku Canada a registrá un kresementu di 20%.
E prestashon di e merkado Merikano e aña aki ta relativamente stabil kompará ku aña pasa. Klaramente por mira e importansia di mas aeroliña ku ta bula pa Kòrsou for di Estádos Unídos pa asina oumentá e kantidat di turista di estadia. Canada a registrá un kresementu di 20% ku 3.430 turista di estadia na luna di yanüari 2016. E kresementu aki nos por atribuí na e buelonan semanal for di Toronto ku Air Transat. E atkisishon di Air Transat kombiná ku esfuersonan di merkadeo di sektor públiko i privá a sòru pa un mehorashon notabel den e prestashon for di Canada.
Merkado di Europa a registrá un kresementu di 4% na yanüari 2016. E region aki a sòru pa un total di 18.795 turista di estadia kompará ku 18.068 na yanüari 2015. Hulanda, e pais for di kua nos ta risibí mas tantu turista a konosé un kresementu leve di 1% ku 14.139 turista di estadia. For di Alemania un total di 1.594 turista a keda registrá kual ta un oumento di 3% kompará ku aña pasa. Aña pasa e kantidat tabata 1.555.
Region di Sur Amérika a registrá un bahada di 26% na yanüari ku ta nifiká un total di 9.793 turista di estadia kompra ku 13.227 na 2015. Venezuela a konosé un bahada di 30% ku un total di 6.283 turista di estadia. Ta konosí ku inflashon na Brazil ta haltu despues ku e Gobièrnu a imponé diferente subida di impuesto ku e meta pa balansa e presupuesto total miéntras e moneda di Brazil esta Real ta pone ku preisnan pa importashon ta subiendo. Na 2015 e moneda di Brazil a kai ku aproksimadamente 47% kompará ku e dòler merikano. E krísis ekonómiko ta reflehá den e kantidat di turista di estadia for di Brazil. Den luna di yanüari, 40% ménos turista a bishita nos pais kual den sifranan apsoluto ta 1.053 turista di estadia. E moneda di Colombia kual ta Peso tambe ta keda influensha pa e dòler merikano fuerte. Afortunadamente e kampaña di Curaçao Sin Visa ta stimulando kresementu for di e pais aki. Colombia a krese ku 8% den yanüari ku 1.208 turista.
Turismo di estadia for di region Karibe a baha ku 9% den yanüari 2016. Un total di 2.234 turista a keda registrá. Aruba a registrá un bahada di 20% ku un total di 1.070 turista di estadia.
Sifranan preliminar kolektá pa CTB ta indiká ku pa luna di yanüari a registrá un bahada leve di 2% ku un total di 41.696 turista di estadia. Esaki ta un total di 734 turista ménos kompará ku yanüari 2015 kaminda un kantidat di 42.430 turista di estadia a bishitá Kòrsou.
Indikadónan pa yanüari 2016
E kantidat di anochi ku e bishitantenan a keda nos pais e promé luna di 2016 ta mustra un bahada di 13%. Sifranan preliminar ta mustra un total di 351.978 anochi. Aña pasa yanüari e kantidat tabata 403.723. E region di Nort Amérika ta e úniko ku a registrá kresementu. Un total di 64.007 anochi a keda registrá kual ta un kresementu leve di 2%. For di Sur Amérika a registrá un bahada di 43%. E kantidat di anochi ku e turista for di Europa a keda nos pais a konosé un bahada leve di 2% kual ta 215.132 den sifranan apsoluto.
For di e karchinan di embarkashon i desembarkashon por konstatá ku 64% (26.568 turista) di e kantidat total di turista di estadia a keda na un akomodashon registrá. E repartishon ta lo siguiente: hotèl di mas ku 150 kamber (27%), bùngalo (18%), hotèl ku ménos ku 150 kamber (12%) i apartamentu (7%). E kantidat di turista ku a keda na un akomodashon no registrá ta representá 36% di e kantidat di turista ku a bishitá nos durante e promé luna di aña. Esaki ta un total di 15.128 turista. Akomodashonnan no registrá ta akomodashonnan ku no ta aparesé den CTB su sistema di dato.
Mayoria di e turistanan di estadia, esta 37% di e total, ku a keda risibí durante yanüari 2016 ta entre 25 i 44 aña di edat. E grupo aki ta keda sigui pa esnan entre 45 i 64 aña di edat kual ta un total di 15.209 turista. E otro gruponan ta esnan entre 0 i 14 aña, 15 i 24 aña di edat i esnan 65 plùs. Nan a registrá respektivamente 2.545, 2.871 i 5.475 turista.
Hasiendo uso di e modelo ‘Turistika’, CTB huntu ku MEO a kalkulá ku durante e promé luna di 2016, sektor di turismo a generá un impakto direkto di 75 mion florin pa nos ekonomia lokal. Na yanüari 2015 e montante tabata 73 mion florin. Region di Europa a generá un total di 37 mion florin kual ta 48.9% di e totalidat. Su tras ta sigui region di Nort Amérika ku 17 mion, Sur Amérika ku 15 mion, i e entrada generá for di region Karibe a keda kalkulá na 3 mion florin.


text:
ORANJESTAD, Aruba –8 augustus 2020
Debi na e brote di Covid-19 na Aruba, Departamento di Salud Publico ta haci un yamada na tur cuidadano cu den e dianan cu a pasa a test positivo pa Covid-19 y tambe na esnan cu den e proximo dianan cu ta bin por test positivo ainda.
E yamada ta pa mantene bo mes na tur instruccion di isolacion. Esaki nifica primordialmente keda cas y limita tur contacto cu otro persona lo maximo posibel. Unda no por evita e contacto, aplica tur medida di proteccion nesesario.
Tambe ta importante pa bo alimenta bo mes bon, bebe hopi awa, maneha bo sintomanan y si tin cualkier pregunta of bo sintu cu bo salud ta empeora consulta cu bo dokter di cas.*
Esnan cu tawata tin contacto cu un persona positivo of tin duda, ta wordo conseha pa tuma tur medida di higiena y proteccion nesesario y na prome indicacion di sintoma, tuma contacto cu bo dokter di cas.
Medidanan di higiena ta;
• Laba man frecuentemente cu awa y habon of uza handsanitizer
• Evita mishi cu bo wowo, nanishi y boca
• Evita aglomeracion di hende
• Mantene distancia di 1.5 meter di otro persona
• Bisti mondmasker unda no por garantisa 1.5 meter di distancia
Ta rekeri compromiso y diciplina di nos tur pa stop e virus di sigui plama.


text:
Enconexion cu caso di andando di soborno ( Tuma placa pa regla permiso ) di cual ya den prome siman di april a detene un hende homber di inicialnan R.K. naci na Curacao. Ayera Recherche Oranjestad a detene den mesun caso e muhe di inicialnan N. B.D. naci na Colombia di 51 aña di edad.
Recherche Oranjestad ta pidi si tin persona cu a duna un di e sospechosonan aki placa pa supuestamente regla un permiso di estadia of pa permiso di trabou pa nan por pasa libremente na oficina di recherche Oranjestad ( DAR1) na Wayaca y entrega keho.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Make-up ta un berdadero arte, loke ta comberti nos den artista. Pero nos no a nace un Van Gogh of no ta un Pat McGrath, cu a wordo nombra como e makeup artist cu mas influencia pa Vogue: tur cos ta cuestion di siña y biba creciendo.
1. HOPI BASE
Demasiado base por acentua e lineanan di expresion y hacie mas riparabel, pues aplica un solo capa finI.
2. DEMASIADO CORECTOR
Uza hopi corector bou di e wowonan, no solamente ta disimula bo ‘ojera’, sino tambe ta hacie hopi mas visibel.
3. LIPSTICK DEMASIADO SCUR
E tononan di lipstick scur, manera; cora, plum y bruin ta embehece e cara cu varios aña.
4. EYELINER
Ora di pinta bo wowonan cu delineador preto ta laga bo cara embehece algun aña. Eligi pa remplaz’e cu e color bruin, blauw of shinishi.
5. LIPLINER
Delinea e lipnan por defini e forma di bo boca, pero bo tin cu hacie cu hopi cuidou, si bo no kier mustra 10 aña mayor. Si bo pint’e un linea demasiado fuerte of uza un color hopi scur, bo lipnan no lo mustra nada natural. E secreto ta pa busca un delineador di mesun color di bo lipnan, no di e lipstick.
6. MASCARA RIBA WIMPERS INFERIOR
Esaki lo mustra cu bo wowonan ta mustra gecay y cu consecuencia, mustra mayor di loke bo ta en realidad.
7. POTLOOD DI WENKBRAUW HOPI SCUR
E color di cuero di frenta ta desvanece segun cu e decadanan pasa. Ideal ta pa eligi un potlood di wenkbrauw cu ta un of dos tono mas cla cu e color natural di bo cuero na bo frenta.


text:
Tur dos sentro di pasatempu diario ta organisá aktividat i ta duna– si ta nesesario– guia pa aktivá e grandinan mentalmente i físikamente. Ademas ta ofresé sosten na miembronan di famia, den kaso ku e grandi ta bai atras mentalmente.
E klientenan ta eksperensiá aktividat den dia i terapia relevante i ta enkurashá nan pa mas tantu posibel keda independiente i den nan propio ambiente, teniendo kuenta ku loke e famia ta kapas pa kontribuí na esaki. Den kaso ku resultá ku e famia no ta kapas pa hasi esaki, e fundashon ta ofresé e ayudo nesesario.
Ta duna e aktividatnan ku ta ofresé a base di Realiteit Oriëntatie Opleiding (ROT) i ta repartí nan den rekreo i reaktivashon. Semper ta tene kuenta ku hòbi i deseo di e grandi. Klientenan por partisipá na e siguiente aktividatnan:


text:
Gobièrnu di Boneiru ta atvertí komunidat pa no kome e pindakas di e marka JIF ku e kodigo di 7 number entre e numbernan 1274425 – 2140425. CDC (Center for Disease Control) na Merka a saka un advertensia pa no bende, usa òf kome e pindakas aki debí ku esaki ta kontaminá ku e bakteria di Salmonella.
E bakteria di Salmonella ta un bakteria ku ta resultá den kurpa humano pa via di kuminda òf kos di bebe. E sigiente síntomanan aki ta keda kousá dor di e bakteria di salmonella; diarea, keintura, kram severo den barika i sakamentu. Pa personanan ku salú mas vulnerabel esaki den sierto kasonan por tin resultado fatal.
Si bo a kumpra e pindakas di e marka JIF ku e kódiko ariba menshoná, no usa òf kome esaki. Direktorado di Supervishon i Mantenshon di lei ta vigilá e situashon aki. Den kasonan asin’aki Direktorado di Supervishon i Mantenshon ta den kontakto ku importadónan i mini- /supermerkado. Pa kualkier pregunta por tuma kontakto ku Direktorado di Supervishon i Mantenshon di lei na : 715 5300.


text:
Ryan ta un ciudadano kende ta preocupa pa locual ta pasando cu Mangel halto, e mantencion no ta na su luga. Varios hende cu ta tira sushi, boternan y plastic cu no ta deshaci na manera corecto.
E blachinan ta keda riba vloer, e ta afecta e sistema. E ta bisa cu hende ta laga nan suhsi atras. Tin algun cu ta prop e sushi den e raiz pa asina nan traha compost na un area cu ta tapa e canal di Mangel Halto.
Ryan ta bisa cu mester habri e canal pa asina tin circulacion ora awa ta subi bay halto. E naturalesa ta tuma proceso pa gordura, ta creando un haltura di awa cu no ta non y a mangrove ta bayendo atras.
Mangel Halto ta conoci cu ta atrae e localnan y e turismo. E ta un area ‘cu mester cuida y no masacra e turismo’ mester stop cu e cantidad di sushi cu ta laga atras, pa tur persona cu ta haci limpi no perhudica nan mangrove pa no stroba e fluho di awa.


text:
LAS VEGAS — Floyd ‘Money’ Mayweather a derota Manny ‘PacMan’ Pacquiao djasabra ultimo den MGM Grand Arena den loke a keda kategorisá komo e pelea di siglo. E pelea a bai tur 12 asalto i tabata un desishon unánime di e huesnan ku a deklará Floyd viktorioso. E tres huesnan a skor e pelea 118-110, 116-112 i 116-112. Ku e viktoria Mayweather ta keda invikto ku un rèkert di 48-0 i tambe eksitosamente a defendé su títulonan di peso Welter WBA i WBC.
For di tempran den e pelea Mayweather a dikta e paso di e pelea i tambe mustrando dikon e ta un di e mihó bòksdó nan defensivo. Mayweather tabata move kontinuamente den ring lagando Pacquiao tirando moketa na numeroso okashon den bashí. E ultimo aki a pone ku hopi fanátiko a haña e pelea un poko laf. Pero pa e fanatikada di Floyd Mayweather esaki no tabata algu nobo i esaki ta e motibu prinsipal dikon Mayweather ta invikto te dia di awe.
“Mi tabata un bòksdó inteligente, mi no tabata haña masha sla, sino tabata pa momentunan ku mi tabata para lag’e dal mi” Mayweather a bisa despues di e pelea.
Pa e renombre ku Manny Pacquiao tin tog a hasi falta un tiki kreatividat i adaptashon den e manera di bringa di e bòksdó. Pacquiao no nada diferente den e pelea aki i a opta pa hasi loke otro bòksdónan a purba den pasado kaba kontra Mayweather. Manny na lugá di tabata e agresor durante henter e pelea mester a bòltu e ròl i obligá Mayweather sali for di su komodidat defensivo i bira mas ofensivo.
Despues di e pelea a resultá ku Manny a bringa ku un leshon na skouder. Esaki sin embargo no ta kita ku e bòksdó por a hasi algu diferente den e pelea.
Pa Floyd Mayweather a keda un ultimo pelea na sèptèmber próksimo promé ku e retirá. Mas aleu, Floyd a ekspresá ku e lo bai renunsia tur su títulonan den e próksimo dia/simannan. E bòksdó ta di opinion ku e mester duna oportunidat na bòksdónan nobo pa gana e títulonan. Ainda no ta konosí kiko lo ta e futuro di Manny Pacquiao.


text:
2 di febrüari
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
2 di febrüari ta e di 33 dia di aña riba e kalènder gregoriano. Ta resta 332 dia (333 den un schrikkeljaar) pa e aña terminá.
A sosodé[editá | editá fuente]
- 1913 - Trahadónan den waf di Kòrsou a kuminsa wèlga pa forsa un oumento di salario.
- 1932 - Na Aruba a funda e klup di futbòl Aruba Juniors.
- 2020 - Na Willemstad, Kòrsou a inougurá Katedral di Sumpiña, e obra di arte gigantesko di Herman van Bergen den kura di Lanthùis Bloemhof.
A nase[editá | editá fuente]
- 1926 - Nydia Ecury ((†2012), edukador, eskritor, traduktor i actris arubano-kurasoleño.
A fayesé[editá | editá fuente]
A selebrá/konmemorá[editá | editá fuente]
- Filipinas - Dia di Konstitushon


text:
Arthur Comenencia, verpleegkundige di FMAA ta papia di con e muchanan/ studiante ta aceptando y e diferente reacion cu ta haya ora nan wak e variedad di caso cu tin di video gaming addiction.
Nan sa di 4 caso na Aruba caminda e problema di addicion di wega, a haya problema na scol y na caso. Muchanan a haya infomacion di kico ta bezig cune. Comenencia ta bisa cu asta e mentor mes di klas no tabata sa di cierto informacion cu ta yega na nan.
Nan ta haya yamada di scol cu ta pidi lazing di droga, social media cualkier tema en general. E ta duna di conoce tambe cu a pesar di carousel nan tin otro varios scol cu tambe ta pidi pa session apart. Pa e studiante tuma ehempel, e mes ta paga su celular y ta pone su mente completamente pa no strob’e. Comenencia ta bisa cu por papia cu otro professional pero mayor ta keda responsabel pa locual e mucha ta hinga den telefon of cualkier wega.
Ta keda na e professional pa trece informacion pero ta keda pa mayornan controla na cas y ta envolvi den e mundo di e yiunan. Nan kier pa mayornan por atende y ta presenta pa nan por tuma un tempo pa tema aki. Tin varios comentario di persona riba medionan social cu nan ta bisa esnan cu ta bira adicto na wega pasobra ta debil pero e no ta conta pa tur di nan. Kico ta e pensamento di FMAA pa cu esaki.
Comenencia ta bisa cu tin un balansa. Nan no kier bisa cu video gaming ta malo pero e tin su cosnan negative y positivo. E banda malo ta ora tin problema na cas, na scol y punto ta baha esey ta punto di atencion. Pero tambe ta conoci cu un gamer por haya beca pa bay studia afo dus por wak e parti bon. Pero semper ta keda na e mayor ta envolvi den e mundo di e mucha, pa nan wak ki nan ta hunga y cu ken nan ta envolvi cune den wega.
Den caso aki e acohida di presentacion ta bayendo y nan ta compronde e mensahe. Nan ta consciente cu e mensahe no ta keda en bano. El a duna di conoce cu nan ta bay sigui despues pa scolnan cu ta interesa. FMAA ta keda habri pa duna yudansa y informaicon. Sea den adicion di wega, pornografia, e mundo cibernito of cualkier adicion.


text:
Despues ku a kore ku n’e for di Haiti, Emperador Haitiano Faustin l (Fautine-Élie Soulouque) eventualmente a bin buska refugio na Kòrsou pa algu mas ku un (1) aña. E Emperador a biba na Hoogstraat 11A ku tabata forma parti di un kompleho di monumentu situá riba un tereno di 1,290 meter kuadrá. Esaki a bira konosí komo Keizershof.
Kon bin e Emperador a resultá na Kòrsou? Na 1844 Repúblika Dominikano (RD) ta bira independiente di Haiti. Na 1847 Sr. Soulouque (1782-1867) ta keda apuntá komo presidente di Haiti. Na vários okashon e ta purba rekonkistá RD, pero sin éksito. Na 1849 e ta keda proklamá Emperador Faustin I i tres aña despues e ta keda koroná. Na 1859 militarnan di su mes pais ta lanta kontra di dje despues di algun derota militar.
Emperador Faustin l ta bai den eksilo na Jamaica. Su estadia eynan a dura 6 aña. Un revolushon sangriente ta fòrs’é kue un barku di Kòrsou, Rigolette, i ta yega nos isla ku algun siguidó, entre otro su yu La Princesse Royale, riba 19 desèmber 1865.
E ta residensiá na Hoogstraat 11A kaminda pa algu mas ku un aña e ta biba i tambe ehersé algun funshon komo emperador di Haiti. Na komienso di 1867 e ta regresá Haiti kaminda poko despues e ta muri.
Despues ku Emperador Faustin 1 a bandoná Kòrsou, Keizershof a dekaí i keda bandoná. Ningun di e poseshonnan -aparentemente spektakular- di Emperador Faustin l ku e a laga atras, a sobrebibí. Medio añanan 90 algun empresario Hulandes a rehabilitá e monumentunan i ta krea aktividat turístiko i di horeca. Tambe a re-establesé e nòmber Keizershof. E edifisio original na e adrès Hoogstraat 11A no a sobrebibí e rekonstrukshon.
Ta basta konosí ku Simón Bolívar i Juan Pablo Duarte a bin buska refugio aki na Kòrsou. Poko konosí ta e historia di Emperador Faustin l. Ta di spera ku ta hasi algu, eventualmente ku koperashon di Haiti, pa e parti di historia interesante aki no bai pèrdí.
Willemstad, Kòrsou


text:
Despues di casi dos aƱa, Quota ta back cu su Fundraising Picnic Dansant
Ayera mainta den un conferencia di prensa, presidente nobo di aƱa 2022 y 2023, Luzina de Greef a informa cu Quota International of Aruba...
Gino y Felipe, e storia di e balor di animal pa bienestar di personanan...
Felipe tin un trabao hopi pisa. Pero, den mesun rosea Felipe ta hopi stima y tin tur libertad, cu su cuminda na ora y...
Giles Maduro: e ābee whispererā di Aruba
Abeha rond mundo ta na peliger y na Aruba e no ta un excepcion. Pero e insecto valioso pa vegetacion y naturalesa en general...
Entrevista cu fotografo Hubert de Cuba: āSaca potret ta haci mi hopi contentoā
āMāa sali di panchi pa candela.ā Tur hende cu ta activo pa mas di 15 aƱa den paintball y ta inverti den e ultimo...
Un shimis inspira pa paz pa henter mundo a haya e prome luga na...
Capacidad y esfuerso pa supera su mes den campo aki ta haci cu tur dia e diseƱador creador di su mesun marca Daniela Thielen...
E candela na Daltra: experiencianan di un dia di susto
E tabata manera rebiba un trauma. Asina Jessica Franken, ehecutivo na La Cabana a bisa di e candela na Daltra di Diamars siman pasa....
Aruba tin talento hubenil musical cu e grupo Rocking Youth Band
Tin asina tanto grupo musical awendia riba internet, cu ta resulta imposibel pa haya sa cuanto grupo ta nace cada dia. Na Aruba recientemente...
Niesha Butler, ex-atleta di WNBA y software engineer ta mira Aruba como e conexion...
āTin potencial na Aruba pa brinda e servicio di yamada y tambe riba tereno di informacion, particularmente pa motibo cu e pais ta multilingual.ā...
Entrevista cu Adan Celis, vice-presidente di Fedecamaras Venezuela
Bon Dia Aruba a tene un entrevista cu e prome vice-presidente di Fedecamaras Venezuela, Adan Celis, den cual a discuti e tema di reapertura...
E Vermeer di Aruba ta cla pa comparti su coleccion di decadanan di fotografia
Aruba tin su propio Vermeer y su trabao no ta menos impresionante cu e maestro Hulandes. Ta papia aki di Rob Vermeer (77), kende...


text:
Diahuebs atardi na Pos Chikito net pariba di e oficina di Serlimar a sosode un drama unda un homber den un chevrolet suv a yega e cas riba un velocidad halto y kier a dal e auto riba un persona y a dal den e cas basta duro. E impacto a laga e auto basta kibra y e chauffeur hende homber di edad den e auto herida. Polis a yega di biaha y mira e situacion y a solicita ambulance presenta te hasta pa e doño di e cas cu a bira malo debi cu e senario a pasa su dilanti y a drenta den un shock. Recherche y departamento forensico a presenta na e sitio pa haci investigacion. Segun e persona na e cas na december aña pasa caba nan a hayanan den problema cu e persona y pa awe a tira e auto riba nan y dal den e cas.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
KRALENDIJK – Delno Tromp bou di e nòmber ‘Denchi’, ta ofrese na e pueblo di Boneiru un eksposishon di arte titulá, Koonookoo Life & More. A skohe e biaha aki pa tene e eksposishon pa un periodo di 2 luna for di 21 di novèmber 2020 pa 16 di yanüari 2021 entre 12’or di mèrdia pa 6’or di atardi, di djaluna pa djasabra.
Ta organisá e aktividat durante un temporada largu (8 siman), esaki pa evitá ku hopi hende ta presentá na mes momentu. Por tin solamente 20 hende den e edifisio. Ta importante pa tene kuenta ku e medidanan di último tempu, relashoná ku e pandemia di Corona vírùs.
Den e eksposishon aki Delno Tromp ta trese diferente arte dilanti i e parti ku sigur lo bai resaltá ta kolonan bibu ku e ta usa. Arte, obra di man i potrèt pa asina bende nan i rekoudá fondo. Esaki ta e di dos eksposishon di arte ku Delno ta presentá, e otro tabata aña pasá i ku a haña hopi bishitante. E fondo ku a generá e tempu ei tambe a bai pa un bon kousa.
E biaha aki a skohe Prinses Wilhelmina Fonds Bonaire, organisashon ku su meta prinsipal ta konsientisá e pueblo kon pa kuida bo salú kontra e malesa di kanser. Tambe e fundashon ta yuda esnan den nesesidat ku ta sufri di e malesa di kanser. E ganashi generá di e obranan ta bai komo donashon pa e fundashon.
Por bishitá e sitio di eksposishon di djaluna pa djasabra 12or di mèrdia pa 6or di atardi. E lugá ta situá den un di e lokalnan di e sentro komersial na waf Nello Craane (Waf di sùit).
‘Prinses Wilhelmina Fonds’ ta hopi kontentu ku Delno Tromp, loke e ta hasi pa generá fondo pa e fundashon. Delno ta satisfecho i kontentu ku e por organisá esaki pa un bon kousa i ta gradisí esnan ku a duna un man pa realisá e proyekto. Un danki spesial na Deepak Daryanani, kende ta un di e spònsernan di e eksposishon di arte; ‘Koonookoo Life & More’.


text:
Bunita proyecto cu ta duna nos muchanan oportunidad padespues di scol siña toca un instrumento musical
ORANJESTAD: Diabierna ultimo Minister Endy Croes a ricibi bishita di fundador y director di Leerorkest Amsterdam, sr. Marco de Souza, hunto cu Leerorkest director di Aruba srJohnny Croes y delegacion. E proyecto di Leerorkest a cuminsa na Aruba aña 2019 pa e alumnonan di klas 2 te cu klas 6 di scol basico. Actualmente tin cinco scol ta participaden e proyecto piloto; Colegio Laura Wernet Paskel, PrinsesAmalia Basisschool, St. Paulus School, SOAZA y Graf von Zinzendorf. Leerorkest Aruba tin como meta pa tur mucha naAruba haya e oportunidad pa siña toca un instrument musicaldurante y despues di orario di scol.
E alumnonan ta siña toca seis diferente instrument musical:cello, dwarsfluit, clarinet, trompet y trombone. Na fin di añaescolar mas o menos 300 alumno a particpa den un conciertotocando, cantando y bailando cu yen di entusiasmo. Leerorkesttin un programa di les online na unda mas di 2000 alumnonana sigui les musical. Minister Endy Croes a sigui bisa cu e Leerorkest ta prepara pa cuminsa e proyecto na 15 scol basicodi SKOA.
Minister di Husticia y Asuntonan Social Rocco Tjon y Minister di Enseñansa & Deporte Endy Croes a propone pa amplia e proyecto di Leerorkest cu lesnan despues di scol den tres diferente districto na Aruba. E proyecto aki lo wordosubsidia pa Leerorkest Hulanda, Ministerio di Husticia y Asuntonan Social y Ministerio di Enseñansa y Deporte.


text:
Boeing 777-300 ER di capacidad di 408 stoel
KLM a informa cu den e lunanan venidero nan lo amplia nan cantidad di stoel pa islanan ABC. Pa loke ta trata e vuelo pa Aruba via Bonaire, KLM lo cambia e avion cu ta wordo usa acutalmente y lo pone un Boeing 777-300ER di 408 stoelen, cual te avion di mas grandi den su flota. Lo bula mas cu 10 ves pa siman pa Curacao y den periodo di pasco KLM lo bula dos bes pa dia pa Curacao. Maske cu Schiphol a pidi pa KLM corta su fluho di pasajeronan, KLM no por haci otro cu amplia su capacidad pa islanan ABC.


text:
Junior Ranger a kaba di sera nan evento anual di interkambio. Hóbennan di tur seis isla a bini huntu pa siña tokante e biodiversidat úniko ku tin denter di Karibe Hulandes i nan a pone piedra di fundeshi na e futuro kolaborashon interinsular. Ku bista di salimentu di solo riba laman mainta te na kaminata anochi bou di ‘night glow in the dark’, e studiantenan akí tabatin un siman yená ku rekuerdo ku nan lo tesorá pa bida largu.
Un pieda di fundeshi di Dutch Caribbean Nature Alliance (DCNA) ta e deseo di elevá edukashon ku ta enfoká riba naturalesa rònt Karibe Hulandes. Un di e hèrmèntnan disponibel pa e islanan ta empoderashon di hubentut, i kiko lo por ta un mihó manera pa hasi uso i kontrolá e energia akí ku ta pa medio di DCNA su programa di interkambio anual di Junior Ranger. E oportunidat úniko akí ta trese hóbennan di tur seis isla huntu pa siña tur kos tokante e biodiversidat eksepshonal ku Karibe Hulandes tin, i traha huntu pa desaroyá abilidatnan positivo, koperativo i sosial.
Servisionan di Ekosistema i Kon Nan ta Sostené Nos Tur!
E tema di e interkambio di e aña akí tabata Servisionan di Ekosistema i Kon Nan ta Sostené Nos Tur! Hinter e siman, e Junior Rangernan a siña kon pa identifiká flora ku founa marino i terestre durante aktividat di snòrkel, di kaminata i di kore den kayak den e vários habitatnan rònt Statia i St Maarten.
E siman a start na Statia ku kampamentu den e hardinnan botániko, loke a krea e oportunidat perfekto pa tur hende bai den profundidat di naturalesa. Ningun hende no tabata parse di wòri pa lanta mainta tempran pa eksperensiá e magnífiko salimentu di solo na horizonte di laman. Durante dia, e Junior Rangernan por haña eksperensia di práktika den monitoreo di espesienan invasivo dor di bai riba patruya di yuana huntu ku rangernan di STENAPA. Dor di e monitoreo, kada ranger a siña pa hasi distinshon entre e diferente supespesienan di yuana i nan a siña dikon ta importante pa vigilá tendensianan den populashon.
Dahlia Hassell Knijff, DCNA su Projects Officer, ta agregá “E Interkambionan di Junior Ranger ku Dutch Caribbean Nature Alliance ta fasilitá e islanan di Hulanda Karibense ta oportunidatnan pa hóbennan eksplorá diferente medioambiente, krea amistat ku ta krusa frontera i mas importante ainda benta chispa riba nan kuriosidat pa e mundu di naturalesa pa medio di diferente aktividat. Komo ku DCNA su meta prinsipal ta pa sostené e parkenan lokal, nos ta enfoká riba krea diferente eksperensia pa hubentut den edukashon di naturalesa dor di sigurá ku interkambio entre e islanan por tuma lugá pa e gruponan akí.”
Islanan Nobo, Eksperensia Nobo
Hinter e siman e Junior Rangernan por a kompartí storia di nan propio isla, sea ku tabata durante un aktividat òf rònt di kampfür komiendo marshmallow. Kada partisipante tabata sorprendé ku, maske ku nan tur ta bisiña di otro isla, e ekosistema natural di kada isla tin su propio aspektonan. Sea ku tabata siña tokante espesienan kompletamente nobo, òf nan tabata simplemente hasi interkambio di nòmbernan lokal pa esunnan ku a siña, e studiantenan akí lo bandoná e isla ku un grado diverso di sabiduria lokal i amigunan nobo, algu ku DCNA ta spera lo kondusí na un bida largu di kolaborashon entre e islanan.
E siman tabata kargá ku un variedat di aktividat marino i terestre ku a entretené e Junior Rangernan for di mainta tempran te ora bira skur. Nan tabatin oportunidat di eksplorá e diferente ekosistemanan na Statia pa medio di hopi aktividat inkluso snòrkel miéntras ta desaroyá abilidat di identifiká piská i kon pa identifiká espesie di para. Na final di e siman akí, e rangernan por a disfrutá tambe di un mainta ku un paseo den kayak den e lagun di St. Maarten pa por haña un komprenshon di e ekosistema di palu di mangel (mangrove). Despues di mèrdia nan a bai siña tokante e impaktonan negativo di polushon di plèstik pa medio di un wega prèt den un pul.
“Tabata un honor pa STENAPA a risibí e Interkambio anual di Junior Ranger e aña akí. Nos a mira hóbennan di Karibe Hulandes disfrutá di edukashon di naturalesa i kompartí nan konosementu nobo di ekosistemanan i nan servisionan ku otro” segun Achsah Mitchell, STENAPA di DCNA su Ofisina di Edukashon/JRE i presidente di DCNA su Grupo di Trabou ‘Youth Participation’..
E evento aki a bira posibel ku sosten di Prins Bernhard Cultuur Fonds, World Wildlife Fund-Dutch Caribbean, i spònsernan di St. Maarten manera The Azure Hotel & Art Studio, Domino’s Pizza i Winair. Aktividatnan di DCNA tin sosten generoso di Nationale Postcode Loteria di Hulanda.
Interesá den djòin Junior Rangers? Tuma kontakto ku bo organisashon lokal di parke pa haña mas informashon!


text:
E escasez di gasolin di siman pasa na Venezuela tabatin parcialmente como causa e incremento di exportacion di combustible pa aliadonan politico den region, manera Nicaragua y Cuba. Tambe un exodo di personal tecnico crucial pa mantene operacion di e instalacionnan di empresa estatal PDVSA. Esaki di acuerdo cu documento interno di pDVSA y fuentenan cu conoce e situacion operativo di e empresa.
Gobierno socialista di Venezuela ta bende su ciudadanonan e gasolin mas barata na mundo. Suministro di gasolin a sigui continuo apesar di un industria petrolero den crisis y un crisis economico profundisando cu a laga e pais aki cu reserva masha chikito di hopi necesidad basico.
Esey a cambia diarason siman pasa, ora Venezuelanonan a enfrenta nan prome escasez nacional di combustible pa vehiculo, desde cu un explosion a afecta un di e refinerianan mas grandi mundo cinco a├▒a pasa. E tempo ey, presidente Chavez a corta suministro pa exportacion pa por continua cumpli cu su conciudadanonan.
E problema di suministro di e siman aki ta mayoritariamente producto di problema na e refinerianan, unda fayo y problema di mantenimento a corta produccion te mita. Contrario na cinco a├▒a pasa, Caracas a continua cu exportacion na aliadonan politico y hasta a aumenta e volumen di cargamentonan durante ultimo luna, apesar di advertencianan for di paden di e compania estatal cu esaki por a causa un problema pa e suministro den e pais mes. Cargamento di refineria destina pa mercado local mester a ser redirigi pa cumpli cu e compromisonan inernacional aki, segun documentonan interno ta mustra.
“Si acaso e volumen adicional aki … ser exporta, esaki lo impacta un cargamento programa pa mercado interno,ÔÇŁ un email ta bisa, cual a ser manda di un funcionario den e departamento di mercadeo local di e compania, pa e unidad di benta internacional. Venezuela luna pasa a exporta 88.000 bari pa dia di combustible ÔÇô equivalente na un quinta parti di su consumo local ÔÇô pa Cuba, Nicaragua y otro pais, di acuerdo cu documento interno di PDVSA cu Reuters a haya pa mira.
E orden pa incrementa exportacion a bin di top di PDVSA, di acuerdo cu email interno cu Reuters a mira. Venezuela su ministerio di petroleo y di PDVSA, no a contesta riba peticion di Reuters pa comentario riba e storia aki.


text:
Kralendijk – E siman aki e promé kuater gruponan, ku un total di 50 trahadó di akohida pa mucha na Boneiru, a kuminsá ku e treinen di ‘Eerste Hulp’ pa mucha, den kuadro di e programa BES(t) 4 kids. E aña aki ta trein trahadó di tur organisashon di akohida pa mucha na Boneiru, pa garantisá ku na kada un alokashon di akohida pa mucha tin por lo ménos 1 adulto presente ku tin un diploma di EHBO pa mucha. Esaki ta un di e kriterionan di kalidat den kuadro di e programa BES(t) 4 kids, ku ke sòru pa akohida di mucha bon, seif i pagabel den Hulanda Karibense. A organisá e treinen di EHBO ku lo tuma lugá mas bia e aña aki, bou di guia di Sentro Hubentut i Famia.
Lesa tambe:
- Diputado den Heyer tabata tin su lastu di di trabou
- Fundashon Klave a duna informashon tokante karnaval 2023
- Delegashon Konseho Insular Saba a papia ku gerensia di Banko Maduro tokante problemanan bankario
- Ministernan Hulandes ta bini e islanan pa pidi despensa pa e pasado di sklabitut
- Vakatura Commissaris BonLab


text:
Algun dia pasa riba LG Smith Blvd a sosode un caso unda un adicto ambulante a kibra un glas di cas y e doño di e cas a topa cune y aki situacion a escala y polis a keda presenta. Dialuna anochi e adicto ambulante a presenta dilanti na e cas y a cuminsa bringa cu e doño di cas y a morde na su garganta. E doño di cas a sali na defensa di su mes y a pasa man pa un chapi y cuminsa bringa cu e adicto ambulante cu tabata riba su tereno y atacando e. Polisnan a yega di biaha a topa cu e homber herida cu corta serio na garganta y e adicto a keda deteni. Ambulance a presenta y atende cu e victima.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Kralendijk Boneiro: Diaranson atardi central di polis a keda notifica di un caso di un sambuyado cu ta perdi na...Read more
Kralendijk Boneiro: Diaranson durante dia Boneiro tambe a haya un tempo cu a concentra riba e isla y e parti...Read more
Kralendijk Boneiro: Diahuebs den oranan di anochi debi na lama bruto e yate a los y a bin pega na...Read more
Boneiro: Diahuebs durante mainta te atardi Boneiro tabata nubla, parti atardi awa a cuminsa yobe pero no basta manera cu...Read more
Kralendrijk Boneiro: Detenshon Den oranan di mardugá riba djárason 14 sèptèmber a detené un hòmber di inisial R.M.W.E. di 56...Read more
Detenshon pa manehá bou di influensia Den oranan di mardugá , alrededor di 1. 50 or di djabièrnè 9 di...Read more
Kralendijk – For di luna di mart Kolegio Ehekutivo a kuminsá ku e proseso pa tur luna aktualisá preis di...Read more
Notisia di polis di djárason 6 di yüli te ku djabièrnè 8 di yüli 2022 Detenshon Alrededor di 1.30 or...Read more
DJÁRASON 29 YÜNI PA 8 OR ANOCHI TA E MOMENTO KU E TORMENTA TROPIKAL TA PASA MAS SERKA DI NOS...Read more
Kralendijk – Hopi awa seru por kai djárason I djaweps pa motibu di un sistema ku ta desaroyá riba oséano...Read more
Kralendijk: Boneiro a publica nan resultado di siman di casonan di corona virus. Di 30 di Mei te cu 6...Read more
Kralendijk Bonerio: Kachó deskuidá Riba djaluna 16 di mei alrededor di 10:55’or di mainta, sentral di polis a risibí notifikashon...Read more
Notisia di polis di djárason 11 di mei te ku djabièrnè 13 di mei 2022 Detenshon Den oranan di mardugá...Read more
Kralendijk Boneiro: Notisia di polis di djaluna 9 di mei te ku djárason 11 di mei 2022 Outo ta bòltu...Read more
Detenshon pa maltrato Riba djaweps 24 di mart, alrededor di 11.15 or di anochi a detené un hòmber di inisial...Read more
Diabierna a registra na Boneiro un total di 21 caso activo y jun persona den hospital. Tin 21 caso activo...Read more
Diaranson a registra na Boneiro un tatal di 20 caso activo y jun persona den hospital. Tin 20 caso activo...Read more
Diamars a registra na Boneiro un tatal di 20 caso activo y 0 persona den hospital. Tin 20 caso activo...Read more
Diabierna a registra na Boneiro un total di 65 caso activo y 0 persona den hospital. Tin 65 caso activo...Read more
Diaranson a registra na Boneiro un total di 78 caso activo y 0 persona den hospital. Tin 78 caso activo...Read more


text:
PROMÉ MINISTER GILMAR PISAS A HIBA UN KOMBERSASHON KU PRESiDENTE DI Colombia
Willemstad – Promé Minister Gilmar Pisas a hiba un komberashon ku Presidente di Colombia sr. Iván Duque dia 8 di mei 2022.
Durante di e kombersashon aki a elaborá riba diferente punto manera entre otro transportashon direkto di fruta i berdura pa Kòrsou, manera tabata antes.
Presidente sr. Duque a pone mesora un persona di kontakto disponibel ku lo bai sigui traha riba e punto aki ku Kòrsou.
Tambe a papia tokante e inougurashon di e Sentro di Investigashon di Kanser, kual a kosta mas di 400 mion dollar pa konstuí esaki.
Segun Presidente sr. Duque e sentro aki por yuda pa fortalesé e kontakto entre Colombia i Kòrsou riba e parti di Salubridat.
Promé Minister sr. Pisas a duna informashon i elogio na Fundashon Prevenshon ku ta hasiendo un tremendo trabou den Region riba e área aki.
Presidente sr. Duque a invitá Promé Minister sr. Pisas pa e ta presente na e inougurashon di e sentro aki.
A sigui kombersá riba diferente otro punto di interés komun pa ambos país.
E kombersashonnan a bai den un ambiente hopi ameno.


text:
ORANJESTAD,Aruba
C O M U N I C A D O
Recientemente Minister Xiomara Maduro a ricibi bishita di directornan di e compania Ritmo Cubano II Aruba, Diego Jaramillo y Yamila Hernández y nan asistente Elsy Ospina. Ritmo Cubano II Aruba ta un compania funda na aña 2010 y establece na Aruba cu ta consisti di artistanan cu ta bailarin y acrobatanan profesional cu ta duna show di acrobacia den hotelnan local y ta masha gusta pa turistanan.
Representacion di Aruba na Festival na China y Premio di Honor y Excelencia
Na october aña pasa e compania Ritmo Cubano II Aruba a wordo selecciona pa participa na un di e festivalnan mas grandi di mundo cu ta e di 17 China Auqiao Internacional Acrobatic Art Festival na Shijiazhuang capital di Hebei China. Ritmo Cubano II Aruba a representa Pais Aruba durante e festival na China, ya cu Aruba a brinda nan e oportunidad di demostra nan talento y a lanta nan compania na Aruba.
Di e 450 solicitudnan, Ritmo Cubano II Aruba a forma parti di e 28 companianan cu a wordo elegi y asina a forma parti y tabata un di e gruponan favorito na e ceremonia inaugural di e festival. Tambe e grupo aki a wordo selecciona pa e show di gala den e ciudad di Cangzhou y Wuqiao durante cual Gobierno di China a otorga nan e premio di honor y excelencia.
Proposicion pa mas actuacion internacional
E participacion na e Festival na China a habri mas porta internacional pa e artistanan profesional y nan a ricibi varios proposicion entre otro pa parece den un programa di television na Italia, un contrato na Hong Kong, un gira di un luna rond Merca y participacion na varios otro festival. Durante di tur e presentacionnan e grupo lo sigui representa y promove Pais Aruba.
Gradicimento
Minister di Cultura a felicita Diego y Yarmilla pa nan logronan internacional y a deseanan hopi exito cu nan presentacionnan. E mandatario a gradici na nomber di Gobierno, e artistanan pa representa y promove Pais Aruba den cada un di nan presentacionnan internacional.


text:
Un dicho na Hulandes ta bisa “de kogel is door de kerk!” E fin di siman ultimo, kerki a keda yen di buraco ya cu ta varios “kogel” mester a pasa door di dje. E play-off dje torneo anual di FEBIAR di bola 8 tabata sufri pisa di ‘global warming.’
Diahuebs, dia 10 di november, Steelers BT a enfrenta Mongoose BT, caminda Steelers a sali “ijzersterk” y a masacra e Mogoosenan cu score aplastante di 5-1. Riba e mes un anochi, na otro mesa, e gang feroz di cacho brabo di Pos Abou y vecindario, esta Mad Dogs BT, a causa un drama cerca e team legendario di añanan 70 bin ariba, nada menos cu Barracuda BT. Mad Dogs BT a gana cu score di 5-3. E score a keda despues di dje prome anochi di wega: Steelers 1 – Mongoose 0, y Mad Dogs 1 – Barracuda 0.
E di dos anochi di wega, diabierna 11 di november, e Mongoosenan a bin mal razo contra Steelers, pero asina mes Steelers a sa di cambia speed bay pa “een tandje hoger” y a sa di duna Mongoose nan “elfde van de elfde” cu score nip-nip di 5-4. N’e otro mesa, Barracuda a debolbe e cachonan brabo un “koekje van eigen deeg” cu score di 5-3, pa asina empata e play-off. Steelers BT pues ta den final ganando nan play-off cu score di 2-0, mientras cu tur hende cu sa kico ta come y bebe den biyar tabata wanta nan curason pa locual tabata pasa diasabra anochi den e desenlace entre Barracuda y Mad Dogs.
Diasabra anochi e bataya a habri desastroso pa Barracuda, ora cu Allan van Aanholt a gana D’Angelo Odor, y George Nobrega a gana nada menos cu “ojo de aguila” Ransley Tromp. Mad Dogs a bay ariba cu 2-0, pero Barracuda tabata down, but not yet beaten. Jorzinho Everon ta baha tire di Richard Gomes flat-flat, y mes ora despues Johnny Bravo a gana nada menos cu Ryan Rampersaud pa dje manera aki tabla e bataya na 2-2. Dos otro cacho di rasa, Johnny “Indiaanse Herder” Tromp y Maikel Maduro a balota Andre Tromp y Win Dabian. Barracuda a gana e tag-team pa bay ariba cu score di 3-2. Tension a bay den overdrive ora Armand Ridderstap di Mad Dogs a gana “The King of Mal Ehempel” Pedro La Rosa y e bataya ta empata na 3-3. Mad Dogs tabata den “feeding frenzy” ora cu e teribel Angelo “Machete” Tromp a piki un victoria importantisimo contra legendario Ditto “D’Gun” Acosta, y pone Mad Dogs “on top of the hill” cu score di 4-3. Jason “Friday the 13th” Kock a pone liña pega den baranca yta duna Barracuda speransa door di gana Beto Saladin di Mad Dogs. E bataya a empata na 4-40 Finalmente, nada menos cu e legendario Richard Wolff di Barracuda a domina e pitbull di Mad Dogs, Mitchel Kelly, pa asina logra pasa pa e gran final cu score di 5-4.
Shonnan, prepara, pasobra e ‘crème de la crème’ den biyar di aña 2022 lo bay enfrenta otro den e gran final cuminsando diahuebs awor 17 di november, continuando pa diabierna 18 di november, y si ainda mester, pa diasabra 19 di november binidero. Manera semper, entrada ta completamente gratis y FEBIAR kier a invita ful pueblo di Aruba pa presencia e gran final entre Steelers BT y Barracuda BT.